OPPO F9 Starry Purple Eksklusif Di Lazada Pada 3 Oktober 2018!

Sebelum ini kami ada berkongsi dengan anda mengenai kerjasama di antara OPPO dan Shiseido dalam menghasilkan kotak hadiah edisi terhad bagi model OPPO F9 Starry Purple.

Kepada yang berminat untuk mendapatkan pakej pembelian istimewa ini, pihak OPPO telah mengumumkan ianya akan dijual secara eksklusif di Lazada pada 3 Oktober 2018, pukul 12 tengahari (selagi stok masih ada). Dengan setiap pembelian kotak hadiah edisi istimewa ini, pembeli akan turut menerima gincu Shiseido Rouge Rouge dalam warna Primrose (RS419) bernilai RM108 secara percuma.

Lebih istimewa, pembeli turut menerima kad servis solekan pantas hasil sentuhan daripada Shiseido. Terdapat dua pilihan solekan yang ditawarkan iaitu Romantic Daily Look ataupun Chic and Cool Night Look yang tersedia di cawangan Shiseido terpilih. Buat masa ini harga jualannya masih lagi belum didedahkan kepada umum, tetapi OPPO F9 dalam warna Sunrise Red dan Twilight Blue sebelum ini telah ditawarkan pada harga RM1,399.


Background Eraser and Remover, Membuang Gambar Latar Dengan Mudah

Pasti anda pernah menangkap gambar di mana subjek di dalam gambar tampil sempurna, namun berlainan pula dengan latar belakangnya. Melakukan proses suntingan imej membuang latar belakang melalui aplikasi desktop seperti Photoshop adalah sukar bagi mereka yang tidak mahir dengan aplikasi tersebut.

Sekiranya anda ingin membuang gambar latar dengan mudah sila cuba aplikasi Background Eraser And Remover, melalui aplikasi ini anda dapat menyunting imej anda dengan lebih pantas dan mudah.


Epic Games Mengumumkan Fortnite Untuk Android – Eksklusif Bersama Samsung Galaxy Note9

Pelancaran rasmi Samsung Galaxy Unpacked 2018 turut mendapat berita baik dari Epic Games, di mana mereka secara rasminya mengumumkan kehadiran Fortnite untuk peranti Android (beta) bermula minggu ini.

Bagi peranti flagship Galaxy Note9, tentunya hadir secara eksklusif bahkan pihak Fortnite juga menyediakan skin watak khusus yang diberi nama Galaxy. Sekiranya berminat, boleh mendaftar minat pada laman Epic Games untuk mendapat jemputan.


Anda Kini Sudah Boleh Buat Story Di Twitter!!!

Ada sesuatu yang mengujakan apabila anda kini boleh memuat naik story di Twitter!!

Kini, tidak hanya tertumpu memubat naik tweet, aplikasi kasi ini dilihat menambah ciri story ini bagi menarik minat pengguna menggunakan aplikasi ini.

Jadi, sudahkan anda mengemaskini aplikasi anda?? Jika belum, jom try!!!


Pulangan Tunai 6% Untuk Semua Produk Acer Sehingga 31 Mei 2018

Pengumuman kadar GST 0% oleh Kementerian Kewangan mendapat sambutan menggalakan dari pelbagai pengeluar. Salah satunya adalah Acer, di mana mereka kini menawarkan pulangan tunai (cashback) sebanyak 6% untuk semua produk keluaran mereka.

Promosi pulangan tunai 6% ini bermula dari 16 Mei sehingga 31 Mei 2018. Ini bermakna, sebarang produk yang dibeli pada tarikh tersebut seperti komputer riba, desktop, monitor mahupun aksesori, anda layak untuk menerima pulangan tunai ini.

Namun begitu, pengguna perlu membayar produk Acer yang dibeli pada harga biasa, kemudian anda perlu ke pautan ini dan isi maklumat peribadi bersama maklumat produk yang dibeli, serta muat naik bukti pembelian. Selepas semua maklumat disahkan, Acer akan memasukan pulangan tunai 6% ini terus ke akaun bank pembeli. Jangan lupa, tarikh akhir penebusan ini adalah pada 8 Jun 2018.

Untuk mendapatkan maklumat lanjut, boleh layari Facebook Acer Malaysia atau hubungi Acer Product Infoline di talian 1800-88-1288 (9 pagi-6 petang, Isnin Hingga Jumaat).


Samsung Masih Menduduki Tangga Teratas Menghasilkan Paparan Telefon Pintar Terbaik

Tidak disangkal lagi, syarikat gergasi dan terkenal dunia, Samsung masih memegang tahta dalam sektor pembuatan paparan telefon pintar. Laporan dari Korea Herald menunjukkan Samsung memegang pasaran global sebanyak 27.2% dengan pendapatan berjumlah USD3.5 billion setakat suku pertama tahun ini.

Samsung yang mendominasi industri, lebih fokus dalam pengeluaran paparan yang bersaiz 9 inci dan ke bawah, di samping paparan melengkung dan fleksibel OLED mendapat permintaan yang tinggi walaupun kos pembuatan yang mahal. Selain itu, Japan Display pula berada di bawah Samsung, memegang pasaran global sebanyak 17.8%, diikuti LG Display Co, seterusnya Chinese BOE Technology Group masing-masing berada di kedudukan ketiga dan keempat.

Para penganalisis terkejut dengan angka dicatatkan memandangkan industri telefon pintar hambar pada suku pertama tahun ini. Peranti flagship siri S oleh Samsung kali ini lebih menyerlah dengan menampilkan rekaan depan yang hampir tiada bingkai.


Pelan Giler Unlimited U Mobile Kembali Lagi – Nilai Tiada Bandingan Dengan Kelajuan Lebih Tinggi

Pelan Giler Unlimited dari U Mobile terbukti satu kejayaan besar disebabkan nilainya yang tiada bandingan, kini ia kembali lagi dengan 2 pelan baharu iaitu pascabayar GX68 dan prabayar GX38 yang mana masing-masing berharga RM68/sebulan dan RM38/30 hari.

Pelan pascabayar GX68 menawarkan data 4G berkelajuan tinggi pada bila-bila masa di mana jua tanpa kekangan kelajuan, tambahan lagi ia didatangkan dengan panggilan tanpa had dan 5GB ‘hotspot’.

Bagi pelan baharu GX38, ia menawarkan data tanpa had bagi penggunaan semua aplikasi pada bila-bila masa dengan kelajuan 6mbps, iaitu 2x lebih pantas daripada GX30 di samping juga tersedia dengan 3GB ‘hotspot’. Jika perlukan kelajuan lebih tinggi, anda boleh menambah Data Booster 5 pada RM5 kepada pelan mereka bagi mengakses data 10GB berkelajuan tinggi selama 14 hari.

Pelanggan yang mendaftar pelan GX68 dalam tempoh promosi, akan menikmati yuran akses bulanan pada RM58 sahaja untuk sepanjang hayat. Manakala mendaftar untuk pelan GX38 hanya perlu membayar RM35 sahaja sepanjang tempoh promosi mulai sekarang dan hanya sah untuk tempoh terhad sahaja.

Maklumat lanjut, layari laman rasmi U Mobile.


Pendedahan Awal Xiaomi Mi MIX4 – Dikhabarkan Muncul Hujung Tahun 2019?!

Bulan September Xiaomi baru sahaja melancarkan peranti konsep milik mereka yang dikenali sebagai Xiaomi Mi MIX Alpha, sebuah peranti penuh hebat dengan spesifikasi power!

Selain Mi MIX Alpha menjadi tumpuan, sebenarnya Mi MIX4 juga merupakan peranti yang dinanti-nantikan oleh peminat Xiaomi.

Terbaru laman weibo tersebar gambar yang dikatakan adalah Mi MIX4, hadir dengan paparan skrin penuh yang hampir tiada bezel. Kebenarannya masih tidak dikenalpasti lagi, namun mengikut poster yang dikongsikan oleh 91mobile sebelum ini, panel bawah skrin lebih kurang sama.

Spesifikasi yang mungkin akan hadir pada Mi MIX4 adalah sokongan cip pemproses Snapdragon 865 dan kamera 108MP. Minggu lepas juga terdedah gambar MIUI 11 Beta yang menunjukkan sebuah peranti akan hadir dengan kadar segar semula 120Hz, adakah ia Mi MIX4?


HONOR 20 Pro Berharga RM2,299! Mula Dijual Pada 15 Ogos 2019 – Rebut Hadiah Percuma Bernilai Hingga RM500!

Akhirnya terjawab! Semua teka-teki yang bermain di minda netizen, akhirnya terjawab! HONOR hari ini muncul dengan berita baik apabila memaklumkan HONOR 20 Pro ditawarkan pada tanda harga RM 2,999 sahaja!

Didatang dalam dua pilihan warna yang menarik iaitu Phantom Black dan Phamtom Blue, peranti ini akan tersedia bermula 15 Ogos 2019. Lebih menarik, ia dilengkapi penawaran jaminan waranti tambahan selama setahun – selaras dengan kempen Rileks, Beli Je!

Setiap pembelian didatangkan dengan hadiah percuma bernilai hingga RM500 – termasuk luggage eksklusif, HONOR mini Bluetooth speaker dan HONOR tripos selfie stick (pembelian di HONOR Experience Store & pengedar sah sahaja).

Pembelian juga boleh dibuat secara atas talian menerusi HiHonor dan Shopee – Setiap pembelian HONOR 20 PRO yang dibuat menerusi platform ini akan menerima HONOR Band 3 dan HONOR FlyPods Lite sebagai hadiah percuma.

Ada yang lagi best! HONOR dan Shopee menawarkan peluang untuk memenangi HONOR 20 Pro – untuk ‘peringatan’ setiap 10,000 unit jualan yang dibuat. Bermula SEKARANG– 14 Ogos 2019, layari laman rasmi HONOR di Shopee dan klik pada butang ‘Remind Me’ untuk rebut peluang menang! Senang kan? Maklumat lanjut, layari HONOR Malaysia.


Alcatel 1 & Alcatel 5V Terima Promosi Pada Jualan 12.12 – Harga Bermula RM99

Bersempena dengan jualan 12.12, banyak pengeluar telefon pintar yang berlumba-lumba menawarkan potongan harga runtuh untuk sebilangan produk keluaran mereka termasuklah, Alcatel.

Pada tahun ini, Alcatel telah menawarkan diskaun harga jualan melibatkan dua model telefon pintar mereka iaitu Alcatel 1 dan Alcatel 5V pada harga bermula RM 99 sahaja!

Alcatel 1 kini boleh didapati pada harga RM 99 (berbanding harga asal : RM 289) Manakala, Alcatel 5V pula kini dijual pada tanda harga RM 399 (harga asal : RM 898).

Pelanggan yang membeli Alvatel 1 akan menerima pelindung skrin berserta sarung. Manakala, mereka yang membeli Alcatel 5V pula akan menerima pelindung skrin, sarung dan kotak hadiah misteri.

Promosi bermula 12 Disember 2018 pada jam 12 pagi dan pembelian boleh dibuat di kedai atas talian, 11 street. Ketersediaan adalah terhad. First comes, first serve! Maklumat lanjut, sila klik SINI.


Reka Bentuk OPPO Reno Ace Terdedah! Peranti Bakal Sokong 65W SuperVOOC 2.0!

OPPO Reno Ace boleh dikatakan peranti flagship yang bakal diperkenalkan oleh OPPO dalam barisan produk mereka, ramai juga ketahui tarikh pelancaran akan diadakan secara rasmi pada 10 Oktober nanti.

Terbaru, satu gambar acah reka bentuk Reno Ace telah dikongsikan di laman sesawang. Menerusi gambar tersebut, Reno Ace hadir dengan takuk bulat jenis titisan air. Ini bermakna kamera swafoto bukan menggunakan rekaan pop up seperti siri Reno yang lain.

Pada panel belakang pula, dilihat kamera utama menggunakan 4 lensa dan di sebelahnya terdapat LED Flash. Too bad… tiada sebarang spesifikasi kamera didedahkan buat masa kini. Apa yang pasti ia dilengkapi cip pemproses Snapdragon 855 Plus, skrin dengan kadar segar semula 90Hz yang pertama kali tersedia pada peranti OPPO.

Lebih menarik adalah teknologi pengecasan pantas 65W SuperVOOC 2.0 yang disokong pada Reno Ace, mampu mengecas penuh peranti berkapasiti 4,000mAh hanya dalam 30 minit. Pilihan warna biru dan hijau diperlihatkan pada produk baharu kali ini.

Ikuti berita lanjutan pada 10 Oktober nanti.


Reviu: GP Portable PowerBank FP10MB – 10,000mAh

Seperti sedia maklum, kebanyakan smartphone yang diperkenalkan hari ini hadir dengan teknologi pengecasan pantas. Tetapi bagaimana pula dengan power bank? Apakah power bank yang dikeluarkan menyokong teknologi ini?

Kepada anda yang mempunyai smartphone dengan sokongan pengecasan pantas tetapi tidak tahu power bank apa yang hadir dengan teknologi tersebut, GP Portable PowerBank FP10MB patut anda miliki! Menawarkan kapasiti bateri sebesar 10,000mAh, power bank ini menyokong Quick Charge 2.0 yang mampu mengecas peranti anda sebanyak 60% dalam masa 30 minit dan mengecas semula power bank 75% lebih pantas berbanding pengecasan biasa.

Jangan risau mengenai keselamatannya, kerana GP Portable PowerBank FP10MB dilindungi daripada suhu rendah dan tinggi yang melampau serta mematuhi UN 38.3 standard keselamatan pengangkutan udara yang akan memberi perlindungan terhadap smartphone dan power bank anda. GP Portable PowerBank FP10MB hadir dalam 2 warna, sesuai untuk mereka yang bergaya.

Kehadiran 4 lampu LED memudahkan anda untuk mengetahui status power bank yang tinggal. GP Portable PowerBank FP10MB hadir dalam 2 warna, sesuai untuk mereka yang bergaya.


Doogee Memperkenalkan Mix 2 – Rekaan Skrin Hampir Penuh, Empat Kamera

Doogee syarikat dibawah organisasi China baru sahaja mengumumkan Doogee Mix 2 yang menawarkan rekaan skrin hampir penuh serta kehadiran empat buah sensor kamera bersamanya. Ini lantas menjadikan ia sebagai pesaing terdekat Huawei nova 2i yang dilancarkan di Malaysia minggu lalu.

Doogee Mix 2 adalah telefon pintar pertama Doogee yang mengenakan skrin dengan nisbah 18:9 bersaiz 5.99 inci HD penuh untuk kepuasan tontonan. Kerangka bodi juga dibina berasaskan kaca yang berkilau lebih kurang seperti Xiaomi Mi 6 terdahulu.

Dilengkapi dengan pemproses MediaTek Helio P25, ia juga menyediakan memori RAM sebanyak 6GB dan ruang storan 128GB juga menyokong kad microSD. Kamera di belakang pula menggunakan sensor 16 Megapiksel dan 13 Megapiksel f/2.0 bersama 2x zoom optikal. Manakala, perhatian terus diberi kepada dua kamera depan 8 Megapiksel yang boleh dijadikan sebagai pengimbas wajah untuk membuka peranti.

Bagi mengoperasikan Doogee Mix 2, ia dibekalkan dengan bateri sebesar 4,060mAh dan Android 7.0 Nougat. Di samping itu, dua slot SIM dan bicu USB Type-C melengkapkan ciri sambungannya.

Setakat ini, pihak Doogee belum lagi menyatakan harga yang dicadangkan termasuk ketersediaannya di pasaran.


King Of Thieves

Elak perangkap dan curi emas dan permata dari gua pihak lawan di dalam permainan PVP ini. King Of Thieves adalah permainan strategi yang sangat menarik di mana anda akan bersaing dengan pemain dari serata dunia dalam merebut takhta raja. Apa yang anda perlu lakukan adalah pecah masuk gua lawan dan cari jalan untuk mencuri harta di dalam gua tersebut sambil mengelak dari perangkap yang telah disediakan.

Pada masa yang sama anda juga harus memastikan gua anda susah untuk dicerobohi dengan melengkapkan pelbagai perangkap. Gunakan harta yang anda ada untuk mendapatkan pelbagai kelengkapan buat karakter anda yang akan memberikannya kelebihan di dalam permainan. Terdapat juga fungsi guild yang membolehkan anda menyertai rakan-rakan dan menewaskan puak musuh.


Perbandingan Xiaomi Mi 8 Lite vs Vivo V11 vs Huawei Nova 3

Xiaomi Mi 8 Lite baru sahaja di lancarkan dan pastinya ia memberikan keterujaan buat semua peminat telefon pintar ini. Dengan spesifikasi yang menakjubkan pasti mampu menarik perhatian anda.

Namun di pasaran ketika ini, banyak telefon yang mempunyai spesifikasi yang sama dengan telefon ini. Ini pastinya akan mengelirukan anda. Jadi kami telah sediakan 1 jadual bagi memudahkan anda untuk membuat pilihan telefon berdasarkan spesifikasi telefon yang hampir sama.

Berikut adalah perbandingan spesifikasi telefon Xiaomi Mi 8 Lite, Vivo V11 dan Huawei Nova 3.


Digi Lancar Aplikasi ‘Ibadat’ sebagai Panduan Buat Pengguna Beragama Islam

Digi Telecommunications Sdn Bhd (Digi) kini menawarkan Aplikasi Ibadat, yang merupakan sebuah aplikasi mudah alih komprehensif bagi membantu pengguna beragama Islam menunaikan tanggungjawab ibadah mereka dengan mudah melalui fungsi-fungsi seperti paparan waktu solat, serta petunjuk arah kiblat yang tepat.

Aplikasi ini boleh dimuat turun oleh semua pengguna termasuk yang bukan pelanggan Digi. Ibadat mempunyai fungsi-fungsi lain yang boleh dimanfaatkan oleh pengguna Muslim secara percuma termasuk teks al-Quran yang lengkap dengan audio, serta pengesan lokasi masjid yang berhampiran. Para pelanggan Digi juga mempunyai pilihan untuk melanggani pakej premium yang menawarkan lebih banyak informasi serta pelbagai kandungan yang relevan dengan aktiviti ibadah harian mereka.

Hanya dengan RM0.50 setiap minggu, atau RM1.50 setiap bulan, pelanggan Digi boleh mengakses fungsi yang lain seperti notifikasi Azan, koleksi doa, kalendar Islam termasuk maklumat mengenai hari-hari cuti bagi warga Muslim, kalkulator Zakat, pedoman harian, kalendar Ramadan yang lengkap dengan waktu Iftar, dan banyak lagi.

Apa yang lebih menarik ialah setiap kali bulan Zulhijjah, pengguna juga boleh menonton secara langsung jemaah haji mengerjakan ibadah di Mekah dan Madinah menerusi aplikasi tersebut. Mereka juga boleh memuat turun pelbagai koleksi kandungan Islamik seperti gambar latar dan animasi.

Aplikasi Ibadat kini boleh dimuat turun menerusi peranti Android di Play Store manakala versi iOS pula akan ditawarkan dalam masa terdekat.

Untuk maklumat lanjut mengenai aplikasi Ibadat dan perkhidmatannya, sila kilik di sini.


Tawaran Menarik Dalam Promosi “Gaya Raya Bersama Huawei”

Tinggal beberapa hari sahaja lagi umat Islam akan menyambut bulan Ramadan Al-Mubarak. Jadi untuk memeriahkannya, Huawei bakal mengadakan tawaran promosi dibawah kempen “Gaya Raya Bersama Huawei” menawarkan hadiah keseluruhan sehingga RM100,000.

Pelanggan yang bertuah akan membawa pulang tiket percutian 4 hari 3 malam untuk empat (4) orang ke Tokyo Disneyland, Jepun dan Club Meli Bali, Indonesia. Selain itu, Huawei juga akan memberikan trip percutian menarik, baucar tunai, dan cenderahati eksklusif apabila pelanggan membeli mana-mana telefon pintar Huawei.

Kempen ini akan bermula dari 18 Mei hingga 17 Jun 2018 dimana pelanggan yang membeli peranti Huawei berpeluang untuk mendapatkan 250 keping baucar RM200 dan hadiah menarik seperti:

Untuk menyertai kempen “Gaya Raya Bersama Huawei”, pelanggan perlu ikuti langkah mudah ini dengan:


Pujian Menggunung Bagi Peranti Realme 2 Pro

Keterujaan terhadap peranti Realme 2 Pro pastinya membuatkan pengguna ternanti-nanti untuk mencuba sendiri peranti ini yang mempunyai spesifikasi yang berada di kelas yang tersendiri.

Sejak dari tahun 11 November 2018 di Malaysia, keterujaan ini dapat dilihat apabila 2500 uni terjual dalam hanya 3 jam sahaja di Shopee dan telah menerima maklum balas yang positif daripada pengguna.

Realme 2 Pro disertakan dengan paparan skrin 6.3 inci dengan nisbah skrin ke badan sehingga 90.8% sementara di bahagian belakang yang dilengkapi dengan 15-layer laminated technology yang memberikan bukan hanya perasan telus, tetapi selesa untuk dipegang. Dikuasakan oleh pemproses Qualcomm Snapdragon 660 AIE (Artificial Intelligence Engine).

Pelbagai pujian telah diterima oleh peranti ini disebabkan prestasinya yang sangat baik antaranya daripada Mohammad Shahriz Azwa Abdul Razi, 21 tahun, dari Perak

“Oleh kerana Realme 2 Pro dilengkapi dengan pemproses Snapdragon 660, dan mempunyai reka bentuk skrin titisan embun, saya teruja apabila bermain permainan atau menonton video. Saya sukakan Realme 2 Pro kerana menyediakan spesifikasi hebat termasuk RAM 8GB dan ROM 128GB pada harga yang berpatutan,” katanya.

Sebahagian daripada daya tarikan telefon ini ialah harga mampu milik bagi telefon pintar dengan ciri-ciri cemerlang, terutamanya RAM dan ruang simpanan yang besar – antara faktor utama yang dipertimbangkan oleh Patrick Tie Teck Lian, 36 tahun, dari Kuantan apabila mencari telefon pintar.

“Sebelum membeli Realme 2 Pro di Shopee, saya membaca banyak ulasan positif mengenainya dari pengguna lain. Sejak saya membeli telefon ini, ia masih dikendalikan dengan lancar dan tiada masalah berlaku, terutamanya semasa bermain permainan, tanpa masa susulan atau operasi tergantung. Sudah tentu saya akan memperkenalkan Realme 2 Pro kepada rakan-rakan dan keluarga,” ujarnya.

Kepada sesiapa yang terlepas jualan besar-besar Nevember lalu, mereka boleh melihat Shopee 12.12 Birthday Sale yang memperlihatkan Realme 2 Pro dijual secara eksklusif di Shopee dengan harga bermula RM799.

Tawaran istimewa ketika Shopee 12.12 Birthday Sale termasuklah:

4GB RAM + 64GB ROM – RM 799 (Harga pasaran RM 849)
6GB RAM + 64GB ROM – RM 899 (Harga pasaran RM 949)
8GB RAM + 128GB ROM – RM 999 (Harga pasaran RM 1,099)

Realme 2 Pro akan mula dijual pada tengah malam 12 Disember. Bagi 12.12, akan mendapat coin yang bernilai RM30 bagi setiap pesanan Realme 2 Pro pada 12.12 sahaja yang bersamaan dengan 3000 Shopee Coins.

Layari laman sesawang Shopee  untuk mendapat maklumat lanjut.


BERITA BAIK! Samsung Galaxy Tab S Disahkan Mula Menerima Kemas Kini Android Marshmallow

Sebelum ini eRing ada mengongsikan berita mengenai Samsung Galaxy Tab S generasi pertama yang dikatakan tidak akan menerima kemas kini Android Marshmallow berdasarkan kepada kenyataan rasmi yang dikeluarkan oleh Samsung Mobile Netherlands. Nampaknya kenyataan itu telah disangkal oleh Samsung Mobile Greece dengan mengatakan ketersediaan kemas kini versi Android terbaru itu akan bermula tidak lama lagi.

Berita baik itu telah disahkan lagi apabila pemilik tablet Samsung Galaxy Tab S 10.5 inci LTE dengan model SM-T805 di Jerman sudahpun mula menerima kemas kini Android 6.0.1 Marshmallow pada 24 Ogos yang lalu. Berdasarkan kepada perkongsian yang telah dibuat, kemas kini OTA itu bersaiz 812.72MB.

Penerimaan kemas kini ini sudah tentunya akan diterima oleh pemilik dari negara lain secara berperingkat-peringkat. Tetapi jika anda sudah tidak sabar-sabar untuk mencubanya, cara termudah adalah dengan memasangnya secara manual menggunakan perisian Odin.


[Ura-Ura] : vivo Dijangka Hadir Dengan Sub-Jenama Baru Dikenali Sebagai “iQOO”?

Kecoh di media sosial apabila terdapat ura-ura yang bertebaran mengatakan bahawa syarikat pengeluar telefon vivo bakal hadir dengan sub – jenama baru yang dikenali sebagai iQOO.

Memetik beberapa sumber, laman akaun iQOO mula ‘berlegar-legar’ di Weibo sejak semalam dan vivo dilihat mengalu-alukan kedatangan mereka selain turut mempromosi akaun tersebut.

Menurut sumber itu lagi apabila status iQOO diperiksa, mereka mendapati jenama tersebut didaftarkan oleh vivo. Sehubungan itu, ramai mula membuat spekulasi jenama iQOO adalah daripada vivo.

Apa kata anda mengenai perkara ini? Seperti biasa, maklumat tertiris hanyalah ‘rumors’ dan belum dapat dipastikan kesahihannya. Apa-apa pun sama-sama kita tunggu tuan empunya badan sendiri tampil ~


Dota 2 Major Kuala Lumpur Berlangsung 16 November, RM4 Juta Jadi Taruhan!

Berita baik buat semua peminat sukan elektronik (E-sukan) di Malaysia Kejohanan Dota 2 Major bakal diadakan di Axiata Arena, Kuala Lumpur pada 16 hingga 18 November depan!

Acara julung kali dianjurkan itu dijayakan dengan kerjasama beberapa pihak termasuk Astro, PGL dan juga Imba TV serta disokong oleh Kementerian Belia dan Sukan.

Difahamkan, acara berkenaan bakal menampilkan sebanyak 16 pasukan antarabangsa yang akan bertanding bagi merebut hadiah terkumpul lebih daripada RM4 juta.

Bagi peminat e-sukan ini yang ingin menyaksikan acara akhir secara langsung, tiket akan dijual dalam pilihan harga RM180, RM330 dan RM600.

Pelanggan U Mobile akan menikmati diskaun 20% semasa Pra-Jualan eksklusif yang bermula dari 6 September hingga 16 September 2018.

Selain itu pelanggan astro turut boleh menikmati promosi yang sama semasa Pra-Jualan eksklusif yang bermula dari 11 September hingga 16 September 2018.

Jualan tiket awam akan bermula dari 17 September dan seterusnya dengan tiket terhad yang tersedia pada harga early bird.

Semua butiran lanjut mengenai tiket dan acara sila layari www.thekualalumpurmajor.com.


Rekaan Penuh Samsung Galaxy S10 &  S10+ Kini Tertiris Di Internet?!

Galaxy S10 kelihatan menjadi sebuah telefon pintar keluaran Samsung yang paling menarik pada ketika ini. Meskipun belum diperkenalkan secara rasmi namun terlalu sarat maklumat yang tertiris mengenai telefon pintar ini mula bertebaran di media sosial.

Terbaru, muncul pula berita ketirisan mengenai reka bentuk penuh dan dimensi telefon pintar tersebut. Memetik sumber, Galaxy S10 bakal dilancarkan dalam beberapa versi iaitu asas (Galaxy S10), Plus (Galaxy S10+) dan Lite (Galaxy S10 Lite).

Galaxy S10+ akan menjadi yang terbesar dalam kumpulan tersebut dengan paparan skrin bersaiz 6.4 inci bersama panel AMOLED dan berukuran di 157.7 x 75 x 7.8mm. Ia dijangka membawakan resolusi Quad HD+ dan nisbah aspek 19: 9. Selain itu, ia juga mempunyai lekuk bujur yang agak besar pada paparan skrin yang menempatkan dua kamera hadapan. S10+ turut bakal dilengkapi dengan sokongan sitem tri-kamera utama pada bahagian belakang.

Galaxy S10 pula dijangka hadir dengan rekaan lubang kecil pada paparan skrin hadapan (Infinity-O) bersaiz 6.1 inci bersama panel AMOLED dan berukuran 148.9 x 70.9 x 7.8mm. Sama seperti model S10+, ia juga dijangka membawakan resolusi Quad HD+ , nisbah aspek 19:9 dan sokongan sistem tiga kamera utama. Tetapi, S10 hanya membawakan satu kamera swafoto.

Galaxy 10 Lite dijangka ‘tiba’ dengan rekaan skrin bersaiz 5.8 inci bersama panel AMOLED rata biasa dengan reka bentuk Infinity Display. S10 Lite bakal mempunyai dua kamera pada bahagian belakang dan kamera swafoto tersedia pada bezel atas paparan skrin. Sumber turut mendakwa, ianya bakal menyokong nisbah aspek 18:5:9.

Seperti biasa, maklumat tersebut hanyalah ‘rumors’ sahaja dan belum dapat dipastikan kebenarannya. Apapun, sama-sama kita tunggu pelancaran rasmi kelak daripada pihak Samsung.


HUAWEI MateBook 13 Bakal Tiba April Ini, Perkenal HUAWEI Share 3.0, Berkongsi 1000 Gambar Dalam Masa 2 Minit

Berita baik buat peminat HUAWEI apabila mereka mengumumkan bahawa komputer riba terbaharunya Matebook 13 bakal tiba pada April ini untuk pasaran Malaysia.

Dikhabarkan ia dihadir dengan skrin 13-inci IPS LCD dengan resolusi 2160×1440 pixel. Turut disertakan dengan cip Intel Core i7-8565U, memori 8GB RAM, dan storan sehingga 512GB.

Justeru, mereka telah memperkenal 1 lagi ciri baharu iaitu HUAWEI Share 3.0 yang mana ia membenarkan pengguna HUAWEI memindah fail dengan hanya tap peranti pada laptop HUAWEI menggunakan HUAWEI Mate 20. Menariknya, pengguna boleh berkongsi 1000 gambar dalam hanya 2 minit.

Pada Oktober 2018, HUAWEI memperkenalkan MateBook X Pro dan MateBook D di Malaysia yang nyata berjaya memecah rekod jualan di Malaysia disebabkan oleh paparan FullView Display yang boleh disentuh, 4 quad speaker dan rekaan yang menarik.

Untuk mendapatkan maklumat lanjut, anda boleh melayari laman sesawang HUAWEI  atau Facebook Rasmi HUAWEI .


OPPO Enco X VS Airpods Pro!!! Yang Mana Lebih Berbaloi Untuk Dibeli!!

Permintaan earphones TWS dalam pasaran kian hari kian tinggi dalam dua tahun ini, sama ada untuk kerja atau hiburan. Earphones TWS telah menjadi salah satu aksesori yang penting untuk pengguna. Baru-baru ini, OPPO telah melancarkan Enco X yang terbaru, dan menarik perhatian peminat earphones TWS Bluetooth, dan ada yang rasa OPPO Enco X mempunyai pengalaman yang hampir sama dengan AirPods Pro. Adakah ini benar? Marilah membandingkan fon telinga OPPO Enco X dan AirPods Pro dengan admin untuk melihat kedua-dua earphones TWS yang dikatakan benar-benar serupa oleh netizen.

Dari segi reka bentuk, Enco X dan AirPods Pro nampaknya macam serupa je. Pegangan telinga kedua-dua earphones TWS kelihatan beza sedikit. AirPods Pro mempunyai reka bentuk lengkung yang lebih bersepadu, manakala Enco X mempunyai pemegang telinga yang tegak, dan mempunyai lapisan yang lebih terang dari segi penampilan. Reka bentuk OPPO Enco X kelihatan lebih menarik！

Sebaliknya, badan AirPods Pro agak besar, dengan berat telinga tunggal ialah 5.4g; dan berat telinga tunggal Enco X hanya 4.8g, tetapi kedua-duanya tidak akan mempengaruhi pengalaman pemakaian, dan tidak akan membawa terlalu banyak beban.

Kedua-dua kotak earphones TWS menggunakan reka bentuk yang kelihatan bulat, tetapi AirPods Pro kelihatan lebih persegi; manakala Enco X mempunyai  satu bulatan bintang yang berwarna perak.

Kedua-duanya menggunakan reka bentuk bukaan atas, tetapi earphones TWS diletakkan dengan posisi yang berbeza. Earphones Enco X diletakkan secara simetri dan menghala ke arah luar; manakala AirPods Pro menghala ke arah dalam.

Dari segi noise cancellation, Enco X dan AirPods Pro mempunyai kedalaman noise cancellation sampai 35Db. Namun, setelah diuji, admin dapati bahawa pengalaman penggunaan AirPods Pro lebih baik daripada Enco X. Walau bagaimanapun, jika korang hanya guna untuk penggunaan seharian, noise cancellation bagi kedua-dua earphones TWS ini agak baik.  Pengguna masih dapat menumpukan perhatian untuk mendengar muzik kegemaran walaupun berada di persekitaran yang bising di luar.

Yang perlu disebutkan bahawa Enco X telah menambahkan mod noise cancellation yang lebih lemah berdasarkan noise cancellation yang disediakan. Fungsi ini terutamanya disediakan untuk pengguna yang tidak biasa dengan penggunaan noise cancellation dalam earphones TWS kerana rekaannya memberi tekanan yang lebih kecil untuk telinga, dan mengurangkan rasa ketidakselesaan yang dihasilkan oleh tekanan telinga. Pengguna juga boleh menambahkan fungsi ini ke operasi sentuhan melalui settings dalam “HeyMelody”.

Setelah mencuba noise cancellationnya, cubalah mod transmisinya. Namun begitu, menurut hasil ujian sebenar, AirPods Pro juga lebih baik dan lebih sesuai dari segi resolusi vokal, tetapi OPPO Enco X juga berjaya mencapai kejelasan yang mencukupi serta noise cancellation dalam panggilan.

Selain fungsi noise cancellation, kualiti suara earphones TWS juga merupakan sebahagian yang sangat penting. Sudah tentu, kualiti suara kedua-dua earphones TWS ini terjamin dan menyediakan pengalaman pengguna yang baik. Antaranya, AirPods Pro yang dilengkapi dengan cip H1 dan unit pemacu yang disempurnakan; sementara Enco X dilengkapi dengan unit gegelung 11mm dan unit diafragma rata 6mm. OPPO Enco X juga dilancarkan bersama dengan pasukan profesional pengeluar audio Hi-Fi antarabangsa, Dynaudio, dan mendapat prestasi suara yang baik sama ada dalam bass, treble dan vocal. Perinci suaranya juga luar biasa, tetapi kesan bunyi Enco X kurang tertumpu berbanding dengan AirPods Pro, tetapi keseluruhannya agak baik.

Operasi sentuhan yang asas seperti henti atau mainkan lagu, menghidupkan mod noise cancellation atau mainkan lagu yang seterusnya dapat dicapai dengan mudah melalui menyentuh pemegang telinga, tetapi Enco X hanya memerlukan sentuhan; manakala Airpods Pro memerlukan penekanan dua jari. Walau bagaimanapun, Enco X mempunyai satu operasi sentuhan tambahan berbanding dengan AirPods Pro. Pengguna boleh meluncur ke atas dan ke bawah secara langsung di Enco X untuk menyesuaikan kelantangan; sementara AirPods Pro membenarkan pengguna melakukannya dengan memanggil Siri atau secara manual.

Dari segi penghubungan peranti, semua peranti yang telah disambungkan ke Airpods Pro hanya perlu memohon sambungan dalam senarai Bluetooth, dan korang boleh ditukarkan antara peranti dengan lancar pada bila-bila masa semasa korang mendengar lagu. Bagi peranti yang disambungkan ke Enco X, pengguna boleh dihubungkan walaupun korang tidak menggunakannya. Semasa korang menghubungkan dengan peranti yang lain, korang perlu putuskan Bluetooth untuk peranti yang sedang menggunakannya.

Sudah tentu, Enco X menyokong penekanan ultra panjang untuk menukar peranti dengan settings di aplikasi “HeyMelody” untuk mengatasi masalah ini. Jika korang menekan pemegang earphones TWS lebih dari 3 saat, korang boleh beralih di antara kedua-dua peranti yang baru disambungkan, tetapi peranti yang korang dengar lagu perlu dihentikan dahulu. Tindakan beralih ini tidak dapat dilaksanakan semasa mendengar lagu, dan hanya terhad untuk beralih antara dua peranti. Enco X tidak dapat menyokong sebarang peranti yang anda sukai seperti AirPods Pro, tetapi salah satu kelebihan operasi sentuhan ini ialah pengguna dapat menyimpan senarai Bluetooth untuk mengurangkan langkah-langkah yang perlu dilaksanakan untuk menyambung dengan senarai Bluetooth satu kali lagi.

Dari pelbagai aspek perbandingan di atas, OPPO Enco X mempunyai prestasi yang sangat baik dari segi penampilan, prestasi noise cancellation. OPPO Enco X tidak mempunyai banyak perbezaan dengan Airpods Pro yang kuat. Walau bagaimanapun, OPPO Enco X juga menyediakan lebih banyak mod noise cancellation dan menyesuaikan mod mengikut persekitaran yang berbeza. Yang paling penting ialah harga OPPO Enco X ialah RMB 999 (kira-kira RM632) berbanding dengan Airpods Pro yang berharga RM1099, OPPO Enco X lebih berbaloi. Jika korang mempunyai keperluan yang tinggi untuk kualiti bunyi, tetapi ada bajet yang terhad, OPPO Enco X wajib menjadi salah satu pilihan korang!


【Leaked】 Meizu Pro 7 – Rekaan Pelik Pada Panel Belakang

Syarikat Meizu dari China ini baru sahaja menawarkan pelbagai model peranti mereka dari kelas permulaan sehingga ke kelas atasan pada awal bulan April yang lalu, terbaru ketirisan gambar mula tersebar yang memperlihatkan reka bentuk pelik pada panel belakang Meizu Pro 7.

Nampaknya, Meizu telah meletakkan sistem dwi kamera pada flagship mereka bersama-sama ‘paparan kedua’ yang berfungsi menunjukkan masa dan notifikasi. Tujuan paparan kedua ini direka masih tidak diketahui atau mungkin ia hanya sekadar ‘gimik’ sahaja.

Meizu Pro 7 akan hadir dengan paparan 5.2 inci bersama fungsi 3D Touch beserta RAM 6GB dan dijangka akan dilancarkan pada bulan ini.


Tingkatkan Skill Fotorgrafi Anda Menerusi Be a Portrait Expert” Photography Workshop !!!

Berpegang teguh pada komitmennya untuk mencipta teknologi untuk manusia, sesi kedua OPPO bengkel fotografi dalam talian percuma berlangsung pada hari Sabtu ini, 11 September, dengan bantuan seorang profesional. Bengkel ini akan dihoskan oleh pencipta kandungan tempatan Jestinna Kuan, yang akan menunjukkan kepada pengguna cara memaksimumkan penggunaan pelbagai fungsi fotografi pada OPPO Reno6 Z. Penonton yang menyala juga akan dapat meminta petua kepadanya semasa sesi langsung. Bukan hanya itu, dia akan memberikan kod baucar RM 100 dan OPPO Enco Air kepada 5 penonton yang bertuah juga!

Bengkel maya akan berlangsung melalui Laman Facebook rasmi dan saluran YouTube OPPO Sabtu ini, 11 September, secara langsung pada pukul 8:30 malam. Semasa bengkel, dia juga akan menunjukkan ciri-ciri utama OPPO Reno6 Z yang menjadikannya pakar fotografi potret, seperti ciri Bokeh Flare Portrait, Flash Snapshot, AI Palette, dan banyak lagi.

Lebih-lebih lagi, mereka yang telah mempelajari petua fotografi telefon pintar profesional dari bengkel ini dapat menggunakan kemahiran mereka untuk praktikal untuk peraduan Fotografi Potret RENOVATOR OPPO! Berlaku sekarang hingga 27 September 2021 sempena pelancaran OPPO Reno6 Z, peserta akan berpeluang memenangi hadiah bernilai RM51,000, peluang mencipta bersama dengan OPPO, dan mempunyai akses awal ke produk terbaru OPPO.

OPPO Reno6 Z dilancarkan di Malaysia awal bulan ini, pada 5 Ogos 2021, membawa kemampuan fotografi potret yang hebat dan maju kepada rakyat Malaysia. Telefon pintar ini meneruskan pengejaran OPPO Reno untuk mendapatkan pencitraan yang sangat baik dan memajukan pengalaman potret lebih jauh dengan sistem AI yang dipertingkatkan dan antara muka pengguna yang intuitif yang menangkap setiap emosi dengan tepat, secara potret.

Bagi mendapatkan maklumat lanjut, layari laman sesawang OPPO.


Pra-Tempah Apple iPhone 7 Kini Sudah Bermula?!

Apple iPhone 7 masih lagi belum dilancarkan secara rasmi tetapi adakah kenyataan ini benar?! Ya anda membacanya dengan betul, Legend selaku syarikat yang terkenal dengan peranti mewahnya kini sudah mula menerima pra-tempahan Apple iPhone 7 dan juga iPhone 7 Plus yang akan menerima sentuhan mewah dalam tiga rekaan berbeza iaitu Momentum, Classique dan juga Classique Diamond.

Ini bermaksud pra-tempahan yang mula dibuat itu hanya terhad untuk anda yang ingin memiliki iPhone 7 dan iPhone 7 Plus versi terhad yang akan disaluti dengan Rose Gold, Platinum ataupun Black Rhodium sahaja dan bukannya iPhone 7 biasa.

Lebih menariknya, Legend juga telah mengesahkan bahawa pra-tempahan itu hanya tersedia dalam versi 256GB sahaja, sekaligus mengesahkan kehadiran satu lagi pilihan kapasiti memori untuk model tersebut yang sebelum ini hanya terhad setakat 128GB.


Rangkaian Premium Bangunkan Daya Saing Berbeza untuk Pembawa

SHENZHEN, China, 3 Ogos 2020 / PRNewswire / – Huawei mengadakan sesi “Rangkaian Premium, Dunia Digital Lebih Baik” di Sidang Kemuncak Lebih Baik 2020. Semasa sesi dalam talian ini, syarikat pembawa global, penganalisis IDC, dan Huawei membincangkan bagaimana syarikat pembawa dapat membezakan perkhidmatan mereka dan meningkatkan rangkaian untuk memastikan perniagaan berkembang.

Rangkaian yang berbeza akan menjadi daya saing bagi syarikat pembawa

Digitalisasi industri ICT yang pesat, bersama dengan penggunaan 5G yang lebih luas, pertumbuhan pendidikan dalam talian semasa wabak kesihatan global baru-baru ini, dan awan awam, telah memberikan tekanan yang lebih besar pada infrastruktur rangkaian. Gary Lu, Presiden Jabatan Pemasaran Rangkaian & Jualan Penyelesaian Huawei, berkata: “Digitalisasi industri akan meningkat dalam 5 tahun ke depan, dan individu, rumah dan perusahaan juga akan lebih menuntut perkhidmatan yang mereka terima. Kami rasa lebih baik untuk syarikat pembawa untuk menggantikan perkhidmatan usaha terbaik dengan perkhidmatan berbeza yang telah menjamin SLA. Itulah cara mereka dapat mengewangkan nilai rangkaian dan menonjol dari pesaing. “

Matt Eastwood, Naib Presiden Kanan IDC, menyampaikan ucapan mengenai topik “Transformasi Digital dan Kesan Skala dan Automasinya”. Dia menyatakan bahawa syarikat pembawa harus merancang dan membangunkan jaringan sasaran masa depan berdasarkan model indeks seni bina utama (KAI) untuk mempersiapkan transformasi digital industri.

Menerima F5G, Fiber ialah Masa Depan Emas

Richard Jin, Presiden Barisan Produk Rangkaian Penghantaran dan Akses Huawei, berkata: “Fiber ialah emas. Fiber ialah masa depan. Fiber ke merata tempat. Sambungan optik menyokong pengalaman perkhidmatan yang optimum. Penyelesaian AirPON Huawei membantu pembawa mudah alih membina rangkaian FTTH dengan berkesan untuk melaksanakan sambungan optik di merata-rata tempat. eAI ONT dan OLT dengan kecerdasan yang diedarkan meningkatkan pendapatan syarikat pembawa dan mengurangkan kadar pertukaran dengan memastikan pengalaman perkhidmatan rumah E2E yang optimum. Penyelesaian talian peribadi premium OTN meningkatkan kualiti sambungan bagi banyak perusahaan dengan rangkaian dan perkhidmatan awan premium, dan membantu syarikat pembawa untuk menangani pasaran perusahaan dengan lebih baik.”

Lv Pin, Naib Presiden China Telecom Anhui, berkongsi beberapa kes penggunaan Wi-Fi premium dan e-kawalan untuk rumah pintar. Sementara itu, Cai Weiwen, Pengarah Lembaga dan Naib Presiden China Mobile Guangdong, berkongsi inovasi semua optik dan kes penggunaan komersial Cloud VR, TV optik (OTV), rangkaian peribadi premium OTN, dan perkhidmatan 5G untuk kereta api berkelajuan tinggi. Teknologi ini bergabung untuk membina platform komunikasi yang lebih baik untuk Kawasan Teluk Besar Guangdong-Hong Kong-Macau.

Rangkaian IP pintar semua perkhidmatan dengan jaminan SLA

Rangkaian IP merupakan jantung era 5G dan awan dan perlu menyokong penghantaran semua perkhidmatan berkualiti tinggi. Kevin Hu, Presiden Jalur Produk Komunikasi Data Huawei, mengatakan: “Pada era 5G dan awan, rangkaian IP perlu mencapai lebar jalur dan ketersediaan yang tinggi, melampaui jaringan pengangkutan pengguna dengan usaha terbaik untuk menjadi rangkaian pengangkutan pengeluaran dengan SLA yang dijamin. Oleh itu, Huawei melancarkan penghala siri NetEngine 8000 yang direka untuk rangkaian IP yang menampilkan jalur lebar ultra, sambungan pintar dan O&M. Ini akan memenuhi keperluan perkhidmatan 5G semasa pengawanan perusahaan, dan oleh yang demikian mendorong pertumbuhan perniagaan pembawa.”

Luo Rui, Naib Presiden China Telecom Ningxia, berbicara mengenai menerapkan penyelesaian talian swasta IP pintar Huawei ke dalam rangkaian swasta PERTAMA untuk pengguna kerajaan, penjagaan kesihatan, dan pendidikan, dengan melaksanakan sambungan lancar antara rangkaian dan awan berkualiti tinggi. Faruk Ekici, Ketua Perancangan Rangkaian Pengangkutan Turkcell, berbicara mengenai pembinaan rangkaian pengangkutan IP siap pakai 5G yang dapat disatukan dan dapat diprogramkan, dan meninjau kepemimpinan yang lebih jauh dengan teknologi IP generasi akan datang.

iMaster NCE mempercepat autonomi rangkaian FBB untuk perniagaan lincah

Kami menuju ke dunia yang cerdas dan terhubung sepenuhnya. Automasi dan kepintaran rangkaian sangat diperlukan untuk pengalaman premium dan penghantaran semua perkhidmatan. David Lu, Presiden Jabatan Pembangunan Umum Huawei, menunjukkan bahawa: “Rangkaian autonomi sangat diiktiraf oleh agensi piawaian dan merupakan matlamat untuk transformasi syarikat pembawa. Huawei iMaster NCE, sistem pengurusan dan kawalan pintar berorientasikan FBB, memfokuskan pada 5G dan Senario nilai F5G dan secara beransur-ansur menerapkan rangkaian autonomi automatik, membaiki sendiri, dan dioptimumkan sendiri. iMaster NCE menjamin SLA yang optimum sebelum, semasa, dan selepas penjualan. Tambahan pula, ia menggunakan teknologi AI dan data besar untuk melaksanakan O&M proaktif, yang diterjemahkan menjadi kecekapan O&M yang lebih tinggi dan kualiti operasi rangkaian yang lebih baik.”

Rangkaian premium membuka peluang baharu untuk syarikat pembawa. Ayuh bekerjasama untuk merebut peluang ini, dan mencipta dunia digital yang lebih baik yang memberikan nilai untuk semua.


Infineon menerajui revolusi rumah pintar dengan peranan utama dalam Projek “Connected Home over IP” Zigbee Alliance

MUNICH, Jerman, 7 Oktober 2020 /PRNewswire/ — Pengeluar dan pembekal peranti rumah pintar terkemuka dunia telah bergabung tenaga untuk membangunkan piawaian global yang memudahkan pelaksanaan rumah pintar. Kumpulan kerja Zigbee Alliance “Connected Home over IP”, ringkasnya CHIP, bertujuan untuk meningkatkan keserasian antara produk rumah pintar, dengan keselamatan sebagai prinsip asas reka bentuk. Sebagai penyedia penyelesaian keselamatan terkemuka di dunia, Infineon Technologies AG (FSE: IFX / OTCQX: IFNNY) telah membantu mentakrifkan ciri keselamatan dalam CHIP yang mudah diintegrasi untuk pengeluar dan mudah digunakan untuk pengguna.

“Kami yakin bahawa Projek CHIP sebagai usaha penstandardan seluruh industri memiliki kekuatan untuk meningkatkan pengeluaran dan penggunaan peranti rumah pintar”, kata Steve Hanna, Prinsipal Kanan di Infineon dan ketua beberapa pasukan keselamatan dalam Kumpulan Kerja CHIP. “Keselamatan perkakasan adalah yang terbaik dalam melindungi privasi pengguna dan keselamatan data. Kami telah membawa semua kepakaran kami untuk menghubungkan kehidupan domestik secara mudah dan selamat dengan Internet.

Walaupun berdepan dengan wabak Corona, rumah persendirian telah menjadi pusat untuk bekerja, belajar, berhibur dan juga penjagaan kesihatan. Kesannya, terdapat permintaan yang lebih tinggi untuk pelbagai aplikasi dan fungsi baharu yang terdiri daripada keselamatan rumah hinggalah pencahayaan atau penyaman udara cekap tenaga. Aspek seperti kawalan dan penyediaan peranti di rumah yang mudah dan selamat akhirnya menjadi asas bagi keputusan pembelian pengguna.

Cara CHIP standard rumah pintar berfungsi

Dengan CHIP, pengguna akan menikmati pengalaman tahap profesionalisme baharu apabila menambah peranti baharu ke dalam rangkaian rumah mereka. Dari reka bentuk hingga akhir hayat, identiti peranti kini boleh disimpan dan dikemas kini dalam keselamatan berasaskan perkakasan. Keselamatan berasaskan perkakasan boleh menghapuskan penggunaan kata laluan yang tidak selamat, menjaga integriti peranti melalui kemas kini perisian tegar yang dilindungi dan melindungi data peribadi melalui penyulitan data yang canggih.

Sebagai sebahagian daripada kumpulan kerja CHIP, Infineon telah menjadi pemimpin dalam semua pasukan keselamatan utama, termasuk yang merangkumi topik-topik seperti primitif kriptografi untuk penyulitan, pembuktian dan integriti peranti, dan syarat-syarat untuk pensijilan keselamatan peranti rumah pintar.

Setanding dengan standard TPM yang menaikkan tahap keselamatan PC, standard CHIP bertujuan untuk membantu pengeluar peranti rumah pintar untuk meningkatkan tahap keselamatan produk mereka dengan ketara sambil memastikan kos terkawal dan mengelakkan kerumitan yang tidak perlu dengan keselamatan berasaskan perkakasan yang mudah digunakan.

Maklumat lanjut boleh didapati di www.infineon.com/connectedhome

Keywords: Computer Hardware Computer/Electronics Home Improvement Household/Consumer/Cosmetics OTC/SmallCap IRW Retail


Kuala Lumpur Bakal Menerima Rangkaian Internet 5G Melalui ‘Facebook Terragraph’

Pada acara MWC 2018 yang lepas, Facebook telah mengumumkan mereka bersedia untuk membantu Kuala Lumpur dengan penawaran teknologi ‘Facebook Terragraph’. Sebuah teknologi untuk membantu pengguna dalam dan luar bandar mendapatkan rangkaian Internet 5G.

Lebih menarik, hanya terdapat dua bandar di dunia yang dipilih menerusi projek ini dan sebuah lagi bandar yang dipilih adalah Budapest, Hungary. ‘Facebook Terragraph’ bakal bekerjasama dengan Telenor dalam memberikan peluang buat orang ramai di seluruh Kuala Lumpur mengakses Internet dengan mudah dan pantas.

Teknologi ini juga disasarkan buat kawasan luar bandar sekitar Kuala Lumpur yang masih lagi mempunyai rangkaian Internet yang kurang memuaskan. Penggunaan teknologi gelombang kecil ini dikatakan dapat menghubungkan kepada beberapa rangkaian Internet di Malaysia dalam usaha untuk memberikan Internet yang pantas buat orang ramai.

Harapnya dengan bantuan teknologi terbaru daripada Facebook, hampir kesemua pengguna di Kuala Lumpur dapat menikmati penggunaan Internet dengan kelajuan yang tinggi. Kelajuan melebihi 100Mbps antara yang dijangkakan berdasarkan penggunaan rangkaian Internet 5G.


Pandelela Rinong Raikan Kemeriahan Musim Perayaan Bersama HUAWEI Watch GT

Ratu terjun negara, Pandelela Rinong meraikan keriangan musim perayaan pada tahun ini bersama HUAWEI Watch GT dengan mengadakan kempen yang dinamakan sebagai #WishTheBestWithTheBest.

Kempen ini diadakan bertujuan bagi memberi inspirasi kepada orang ramai untuk bersama meraikan musim perayaan ini dengan cara yang berbeza di sampung berkongsi pengalaman menarik tidak kira di mana jua mereka berada.

HUAWEI Watch GT kini telah tersedia di Malaysia pada harga RM 999 (versi klasik) dan RM 899 (versi sukan). Bagi yang berminat, anda boleh mendapatkan jam pintar tersebut MELALUI PAUTAN INI.


Akhirnya Rasmi! ASUS ZenFone Max Plus (M1) – Paparan FullView Display Hanya RM899!

Masih ingat sebelum ini eRing ada berkongsi mengenai ASUS akan memperkenalkan peranti pertama mereka yang dilengkapi paparan FullView Display 18:9 pada bulan November yang lalu? Hari ini, peranti yang diberi nama ASUS ZenFone Max Plus (M1) ini telah dilancarkan secara rasmi, bertempat di MBO The Starling Mall.

Sepertimana yang kita tahu, ZenFone Max Plus (M1) tampil dengan saiz peranti 5.2 inci, namun dengan paparan FullView Display ia mampu membekalkan ukuran paparan skrin yang jauh lebih besar sehingga 5.7 inci yang beresolusi HD 1440 x 720 piksel. Panel gelas 2.5D pada kerangka logam premium menjanjikan rasa pegangan yang cukup selesa terutamanya bagi golongan wanita.

Kebanyakan siri ZenFone 4 hadir dengan dwi lensa kamera, tidak kurang juga pada ZenFone Max Plus (M1). Kamera utama dibekalkan dengan sensor 16 Megapiksel bersama sokongan f/2.0 aperture, 0.03s PDAF, dan 8 Megapiksel lensa sudut lebar 120° yang mampu menghasilkan gambar menarik di mana anda boleh memuatkan lebih banyak pemandangan atau orang dalam setiap gambar atau video yang diambil.

Bagi kamera depan pula, lensa 16 Megapiksel turut dibekalkan bersama f/2.0 aperture dan ciri-ciri menarik seperti Selfie Master yang sebelum ini turut serta dalam siri ZenFone 4 Selfie. Teknologi PixelMaster tampil dengan 8 jenis mod penggambaran, seperti mod Auto, Pro, Beauty, Super Resolution, GIF Animation, Panorama, Selfie Panorama dan Time Lapse. Setiap satunya akan memberikan pengalaman bergambar yang cukup menakjubkan.

Sehebat mana pun, kapasiti bateri sering menjadi perbualan antara penggunanya. Jadi, dalam kerangka logam ZenFone Max Plus (M1) ini telah memuatkan sebuah bateri berkapasiti tinggi iaitu 4,130mAh. Selain itu, sokongan pengecasan pantas 10W (5V/2A) mampu mengecas penuh peranti dalam 3 jam sahaja.

ZenFone Max Plus (M1) dilengkapi dengan Triple slot kad yang terdiri daripada dua slot kad SIM dan satu slot kad microSD yang menyokong storan sehingga 256GB. Peranti yang berasaskan Android 7.0 Nougat ini menggunakan pemproses MediaTek MT6750T di bawah 4GB RAM dan 32GB ROM.

Versi terkini antaramuka ASUS ZenUI direka untuk memberikan pengalaman yang lebih intuitif dan produktiviti. Ciri baru Face Unlock turut disediakan menjadikan peranti baru ini lebih selamat dan mudah digunakan.

Bagi anda yang berminat, boleh dapatkan ASUS ZenFone Max Plus (M1) dengan harga jualan RM 899 (gift bundle bernilai RM99 akan diberikan selagi stok masih ada) bermula minggu depan. ASUS juga memberikan tawaran Trade-in di kedai-kedai sah dengan potongan harga sebanyak RM200 bagi sebarang smartphone yang tidak digunakan lagi.

Laman e-dagang Lazada juga memberikan baucer sebanyak RM200 untuk setiap pembelian peranti ini bermula 14hb sehingga 19hb Disember 2017.


Vivo Mengacah Kehadiran Vivo V17 Pro – Bakal Tampil Dengan 6 Kamera!!!

Keterujaan menantikan kehadiran peranti terbaharu dari Vivo pastinya membuatkan anda tidak senang duduk. Terbaharu, menerusi Facebook rasmi Vivo, mereka telah mengacah kehadiran peranti terbaharu Vivo V17 Pro.

Menerusi gambar yang dimuat naik, ia dikatakan bakal dihadirkan dengan 6 kamera!!! Bermakna peranti ini tampil dengan 4 kamera bahagian belakang dan 2 kamera hadapan.

Kamera utama di bahagian belakang bakal tampil dengan 48MP. Menariknya, bagi kamera hadapan, ia bakal tampil dengan sistem pop-up kamera.

Peranti ini dikhabarkan akan disertakan dengan skrin Super AMOLED dan dikuasakan oleh Snapdragon 675 dan dipadakan dengan RAM sebesar 8GB.

Jadi sama-sama kita nantikan kehadiran peranti ini di pasaran!!!


Casio Melancarkan Kamera Selfie EXILIM EX-TR80

Casio Malaysia baru-baru ini telah melancarkan EX-TR80, peranti terbaru kepada siri kamera digital EXILIM TR. Kamera ini memfokuskan pada fungsi dan kebolehan untuk menghasilkan kualiti selfie yang terbaik.

Kamera ini menawarkan lebih 9,000 kombinasi presets. EX-TR80 mempunyai enam set tetapan kecantikan seperti “skin tone, “smooth skin”, ”face brightness”, “sculpting”, “dark circles remover” dan “slim face” bagi menyerlahkan wajah anda di dalam gambar selfie.

Selain itu, kamera ini juga dilengkapi perisian Intelligent Make–up Mode di mana ia mampu menghasilkan imej dengan butiran terperinci di dalam pelbagai keadaan. Kamera ini mampu mengesan pencahayaan sekitar dan menukar tetapan kamera secara automatik bagi menghasilkan gambar berkualiti.

Fungsi dwi LED memberikan sumber cahaya secukupnya untuk anda menangkap gambar di dalam kawasan gelap.

Dengan paparan LCD (3.5 inci), 30% lebih besar daripada model sebelumnya, EX-TR80 menawarkan sebuah kamera di mana anda terlebih dahulu dapat memastikan kualiti imej yang diambil dan skrin ini juga memudahkan anda menavigasi fungsi kamera.

Rekabentuk EX-TR80 memudahkan anda untuk mengambil gambar selfie dengan butang shutter dan paparan dapat dicapai dan dilihat dengan mudah. Jadi anda tidak perlu bersusah payah untuk mendapatkan sudut gambar yang baik.

Kamera selfie ini juga hadir dengan fungsi rakaman untuk anda rekodkan aktiviti harian dan detik istimewa.

Anda boleh menyambungkan kamera EX-TR80 dengan telefon pintar anda secara wireles melalui aplikasi EXILIM Connect di mana dari dalam aplikasi ini anda boleh menghantar gambar dari kamera terus ke telefon pintar anda.

EX-TR80 boleh didapati dalam 3 variasi warna, iaitu hitam, merah jambu dan putih dan boleh dibeli dari wakil penjual Casio yang sah, stor Casio Exilim di Lazada dan juga Gem Five pada harga RM 4,099.


OPPO Find X Kini Boleh Ditempah Di Lazada – Bermula 15 Julai Hingga 17 Julai 2018

OPPO Malaysia berkongsi berita gembira buat peminat OPPO Find X di Malaysia. Kepada yang tidak sabar dan ingin menjadi orang terawal memiliki peranti masa depan ini, boleh membuat pra-tempah di Lazada bermula 15 Julai hingga 17 Julai 2018.

Pengguna boleh mendapatkan baucer bernilai RM100 dan menggunakan baucer tersebut untuk membeli OPPO Find X di kedai rasmi OPPO di Lazada pada 17 Julai 2018 ini.

Bagi memeriahkan pelancaran rasmi Find X di Malaysia, jurugambar terkenal Keda’z Feng serta pelakon popular Zahirah Macwilson akan turut menyerikan pelancaran tersebut dengan kehadiran mereka dan bakal berkongsi pengalaman sendiri menggunakan OPPO Find X.

Keda’z Feng sebagai seorang jurugambar profesional akan berkongsi mengenai reka bentuk dan penggamban Find X yang memberi inspirasi kepadanya, manakala Zahirah Macwilson pula akan berkongsi pengalamannya menggunakan telefon pintar ini dalam kehidupan seharian dengan jadual yang penuh.

Teruja? Tunggu pelancaran rasmi empat hari lagi!


Belia Malaysia Bakal Terima Ganjaran Bernilai RM300, Pendapatan Ekstra Sehingga RM1,500 & Peluang Memenangi Hadiah Bernilai RM50,000 Apabila Menebus Kredit eBelia RM150 Melalui Boost!

Bermula semalam, pelajar Malaysia di seluruh negara layak  menuntut kredit eBelia RM150 dari Kerajaan menggunakan e-dompet tempatan, Boost, yang merupakan salah satu daripada e-dompet rasmi yang dipilih untuk inisiatif tersebut. Melalui Boost, pelajar boleh mengakses lebih daripada 242,000 peniaga dalam dan luar talian di seluruh negara, termasuk peniaga di 58 kampus kolej dan universiti.

Bagi menambah ganjaran kepada penerima RM 150 eBelia yang berjaya, Boost menawarkan ganjaran tambahan bernilai sehingga RM300.  Ganjaran ini boleh ditebus dari rakan niaga Boost seperti Watsons, KFC, Zalora, Fave, Tealive, Starbucks, Celcom, Yoodo, Digi, Great Eastern, BuyMall, Youbeli, Hermo, Mydin dan banyak lagi secara siapa cepat, dia dapat.

Dengan membolehkan penerima eBelia berbelanja kredit e-dompet dengan selamat, Boost yakin bahawa inisiatif Kerajaan ini akan memberi manfaat sampingan kepada peniaga. Terutamanya, mengharungi impak sekatan pergerakan ketika negara berikhtiar melandaikan keluk jangkitan Covid-19 sekaligus memulihkan ekonomi.Pendapatan Tambahan untuk Belia

Memandangkan kekangan kewangan yang melanda beberapa pelajar dan ibu bapa  ketika pandemik ini, Boost turut bekerjasama dengan syarikat sekutu, Aspirasi, untuk memperkenalkan program rujukan yang dikenali sebagai ‘Kongsi Klub’. Program rujukan ini menawarkan cara menerima pendapatan tambahan di samping memupuk semangat keusahawanan dalam kalangan pelajar.

Melalui Kongsi Klub, pelajar boleh mengasah kemahiran keusahawanan dan kecerdasan mencari peluang pendapatan dengan membantu perusahaan mikro dan kecil memperoleh pembiayaan kos rendah yang bernilai sehingga RM100,000 melalui Aspirasi Capital. Pelajar yang berjaya membantu perusahaan mikro dan kecil mendaftar untuk Aspirasi Capital akan menerima ganjaran 1.5% pembiayaan keseluruhan atau ganjaran tunai sehingga RM1,500 untuk setiap rujukan.

Boost akan memberi insentif berbentuk kredit e-dompet RM20 secara automatik kepada pengguna eBelia yang mendaftar untuk Kongsi Klub. Pendaftaran untuk Kongsi Klub boleh dilaksanakan di www.aspirasi.co/kongsiklub.Ganjaran tambahan

Sebagai ganjaran tambahan, penerima eBelia yang berjaya mendapat peluang untuk memenangi koin emas komemoratif bernilai RM29,000 (berdasarkan harga emas semasa) dan produk gaya hidup lain bernilai lebih daripada RM50,000 melalui BoostUP Pick & Win, hanya dengan menggunakan serendah 50 Boost Coins. Pengguna menerima Boost Coin secara automatik apabila membayar dengan Boost. Boost Coins boleh digunakan untuk menebus pelbagai hadiah, baucer dan diskaun. Ia juga boleh digunakan untuk menebus wang di Boost Partner Wallets yang boleh dibelanjakan untuk pra-bayar dan pasca-bayar telefon mudah alih, serta bayaran petrol mahu pun liputan insurans.

Selain itu, penyertaan dalam Pick & Win melayakkan pengguna untuk memenangi hadiah menarik seperti speaker Harman Kardon Aura Studio 3 Bluetooth, Komputer Riba MSI Thin GF63, TV Samsung Odyssey G5 WQHD, iPad Pro dan banyak lagi.

Mohd Khairil Abdullah, Ketua Pegawai Eksekutif Boost berkata, “Insentif e-dompet eBelia RM150 diperkenalkan pada tempoh yang mencabar di negara kita, dan boleh memainkan peranan penting untuk mengurangkan beban perbelanjaan sara hidup golongan pelajar. Inisiatif ini juga berpotensi merancakkan perbelanjaan domestik dan menjana semula perniagaan tempatan, khususnya perusahaan mikro dan kecil. Pada masa yang sama, ia menggalakkan belia untuk menyumbang kepada pembangunan ekonomi digital dan tanpa tunai.”

“Kami berbangga kerana sekali lagi dapat bekerjasama dengan Kerajaan dalam inisiatif nasional yang begitu penting. eBelia membantu golongan belia negara ketika kita berusaha meningkatkan gaya hidup digital dan memacu pemulihan ekonomi. Untuk inisiatif ini, kami menyediakan peluang pendapatan baharu untuk belia, sambil memupuk tetapan minda keusahawanan. Ini di samping ganjaran lain yang menarik dan dipilih khas untuk penerima eBelia melalui Boost,” tambah Khairil.

Kredit RM150 eBelia boleh dituntut hanya satu kali melalui e-dompet pilihan pengguna. Untuk menuntut, pengguna boleh mengikuti langkah mudah berikut, selepas memuat turun aplikasi dan mendaftarkan akaun:

eBelia merupakan inisiatif Kerajaan di bawah pelan stimulus ekonomi PEMERKASA yang bertujuan memberdayakan belia, meningkatkan penggunaan pembayaran digital dan memangkin pemulihan ekonomi negara. Insentif e-dompet RM150 akan diberikan kepada warganegara Malaysia berusia 18-20 tahun yang layak, termasuk mereka yang menuntut sepenuh masa di institut pengajian tinggi tempatan yang berdaftar, di peringkat diploma atau SKM4 dan ke atas.

Tarikh akhir menebus insentif RM150 adalah 22 Julai 2021. Tarikh akhir untuk membelanjakan kredit insentif adalah 31 Julai 2021. Selepas itu, sebarang baki tidak digunakan akan tamat tempoh dan dipadam daripada akaun e-dompet pengguna.

Untuk mengetahui terma dan syarat dan maklumat terperinci tentang penggunaan kredit eBelia, pengguna boleh melawat laman FAQ eBelia di www.myboost.com.my/promotion/ebelia.

Pengguna juga boleh mendapat maklumat terkini berhubung tawaran eBelia dengan mengikuti saluran rasmi media sosial Boost di Facebook (facebook.com/myboostapp) dan Instagram (instagram.com/myboostapp).


Nokia 5.1 Plus Menerima Kemas Kini Android Pie

Setelah Nokia 6.1 dan 6.1 Plus berjaya menerima kemas kini Android Pie pada November 2018 yang lalu, tahun baru 2019 ini peminat Nokia turut disambut dengan berita baik lagi.

[/video]
[/video]
[/video]
[/video]
[/video]
[/video]
[/video]
[/video]
[/video]

Nokia 5.1 Plus akan menerima kemas kini Android Pie secara berperingkat, dan fail yang sebesar 1.2GB ini memerlukan sambungan Internet yang stabil serta ruangan storan yang mencukupi.

Hope you left some space for dessert! We are now starting @Android 9 rollout for #Nokia5Plus  #nokiamobile


OnePlus 3/3T Akan Menerima Android O Selewat-Lewatnya Akhir Tahun Ini!!!

OnePlus telah menghentikan pengeluaran model 3 dan 3T, lantas menggantikannya dengan flagship terbaru iaitu OnePlus 5 yang baru sahaja dilancarkan pada 21 Jun lalu. Walaupun tiada lagi model 3 dikeluarkan, pihak OnePlus mengumumkan mereka akan menyediakan kemas kini Android O kepada para penggunanya.

Pengesahan rasmi yang telah dibuat oleh Pete Lau, selaku CEO syarikat berasal dari Shenzhen menyatakan pemilik OnePlus 3 dan OnePlus 3T akan menikmati ciri-ciri baru Android O pada telefon pintar mereka sebelum akhir tahun ini.


Reviu Eksklusif: Samsung Galaxy A9 Pro, Phablet Dengan Prestasi Terbaik Di Pasaran

Samsung sememangnya satu jenama yang agak kukuh di pasaran tempatan. Pada tahun 2016, Samsung kembali dengan model dari siri ‘A’ yang memperlihatkan peningkatan yang agak baik. Walaupun masih menggunakan nama yang sama, ianya telah menambahkan (2016) pada belakangnya sahaja. Sejak dari kemunculan model dari siri ‘A’ yang menampilkan ciri-ciri premium, nampaknya Samsung telah komited untuk terus memperbaiki setiap aspek siri tersebut dengan kemunculan model terbaru yang dikenali sebagai Samsung Galaxy A9 Pro. Ingin mengetahui apakah penambahbaikan spesifikasi dan juga keistimewaan fungsi yang ditawarkan oleh phablet berskrin 6.0 inci ini, apa kata anda teruskan membaca.

Apabila disebut sahaja tentang phablet, Samsung merupakan salah satu model yang sering mendapat perhatian dengan kemunculan Galaxy A9 Pro yang sememangnya memiliki keistimewaan yang tersendiri berbanding smartphone lain yang tampil dengan paparan skrin yang besar. Ini kerana ia telah dikuasakan dengan pemproses Snapdragon 652 yang menawarkan prestasi setanding pemproses terbaik di pasaran. Jadi bagi melihat sendiri apakah peningkatan spesifikasi Galaxy A9 Pro ini, editor akan membandingkannya dengan tiga lagi model iaitu Huawei Mate S, Sony Xperia XA Ultra dan juga OPPO R7 Plus

Kelebihan yang dimiliki oleh Galaxy A9 Pro pastinya lensa penggambarannya beresolusi 16 Megapiksel dengan sokongan OIS, auto fokus dan juga LED flash. Sensor kamera ini turut menawarkan Aperture f/1.9 bagi memastikan hasil gambar yang lebih terang dan dalam masa yang sama mengurangkan isu noise.

Manakala bagi yang gemar berselfie pula, Galaxy A9 Pro telah dibekalkan lensa hadapan beresolusi 8 Megapiksel bersama sokongan mod Selfie, Beauty serta Wide Selfie untuk yang gemar selfie berkumpulan.

Bagi mereka yang sangat mementingkan aspek keselamatan smartphone Android daripada diakses oleh individu yang tidak diingini, Galaxy A9 Pro adalah salah satu pilihan yang terbaik buat anda. Ini kerana, peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa. Lebih menarik lagi, anda boleh mengakses jari dalam pelbagai posisi kerana ianya 360 darjah.

Tanpa perlu menggunakan aplikasi pihak ketiga, pengurusan peranti terasa lebih mudah dengan adanya sokongan Smart Manager. Aplikasi ini menyokong empat menu pengurusan iaitu bateri, storan, RAM dan juga keselamatan peranti. Selain itu, ia juga turut disediakan dengan butang ‘CLEAN ALL’ untuk memastikan kelancaran pengoperasian peranti.

Fungsi ini digunakan untuk melatih anda mempraktikkan pemanduan dan penunggangan yang selamat. Ia akan menapis segala panggilan dan aktiviti pada smartphone anda supaya kekal fokus ketika menggunakan kenderaan, tidak kisah sama ada motor atau kereta. Sebaik sahaja peranti mengesan anda sudah berhenti dan selamat untuk menggunakan smartphone, ia akan memaparkan notifikasi ringkas aktiviti smartphone. Aplikasi ini juga boleh disambungkan dengan pelekat NFC bagi memudahkan pengaktifan mod.

Kini anda boleh menggambil screenshot yang lebih panjang dengan adanya fungsi baru, Smart Screenshot. Bagaimana mengaktifkan fungsi ini? Hanya perlu tekan butang ‘Power’ dan ‘Menu’ serentak, kemudian pilih ‘Capture More’ untuk mengambil screenshot. Smart Screenshot sangat praktikal bagi membolehkan anda mengambil screenshot yang lebih panjang terutamanya untuk paparan laman web.

Samsung Galaxy A9 Pro dilengkapi dengan bateri berkapasiti 5000 mAh serta sokong teknologi Power Saving Mode dan Ultra Power Saving Mode. Fungsi ini akan mematikan semua aplikasi yang tidak digunakan, dan dalam masa yang sama ia dikatakan mampu menawarkan masa penggunaan yang agak panjang berbanding dengan penggunaan biasa. Lebih menariknya, masa mengecas juga terasa jauh lebih pantas dengan adanya sokongan teknologi pengecas pantas 9V/2A yang mampu mengecas dari 0% hingga 100% dalam masa hanya 2 jam 5 minit sahaja.

Walaupun kesemuanya phablet yang dipertaruhkan ini menyokong pemproses Octa Core, Huawei Mate 8 merupakan phablet yang paling berkuasa dengan kelajuan mencecah 2.3GHz. Jika dilihat pada ujian yang dijalankan sendiri oleh editor, semuanya berpihak kepada Huawei Mate 8, cuma ujian Basemark X sahaja yang dimenangi oleh Galaxy A9 Pro. Namun begitu, Galaxy A9 Pro masih berbaloi untuk dimiliki kerana ia menawarkan harga jualan yang lebih murah berbanding Huawei Mate 8.


Tarikh Pelancaran OnePlus 6 Didedahkan

OnePlus bakal mengadakan majlis pelancaran di London tidak lama lagi. Tarikh yang ditetapkan pula telah dipilih pada 16 Mei 2018 dan apa yang ingin diperkenalkan ialah peranti induk terbaharu iaitu OnePlus 6.

Akhir-akhir ini kota Eropah dipilih sebagai tempat untuk pengeluar-pengeluar dari China mengemukakan hasil kerja mereka. OnePlus mengambil keputusan untuk melakukannya di London terlebih dahulu sebelum membuat penampilan di India dan di negara sendiri sehari selepas itu.

Seperti yang dikhabarkan, OnePlus 6 akan hadir dengan skrin bertakuk bersaiz 6.28-inci AMOLED 1080 x 2280 piksel, ia turut dilengkapi dwi kamera 16MP + 20MP, serta sistem janaan daripada cip pemproses Qualcomm Snapdragon 845 bersama RAM sebesar 8GB. Selain itu, rekaan luaran pada kali ini akan menggunakan bahan yang lebih kukuh tidak seperti sebelum ini.

Bagi memeriahkan majlis pelancaran kelak, OnePlus dijangka akan menjemput lebih kurang 1000 peminat untuk menjadi saksi pada hari berkenaan, malah sejumlah pas masuk dijual pada harga kurang daripada £30 (kira-kira RM164) sekeping.


vivo Malaysia Memulakan Minggu Livestream Siri V21 Terbarunya Dengan Hadiah Menarik

Bersama dengan pelancaran siri V21 terbaru, vivo Malaysia menganjurkan Vivo Series Livestream Series bermula dari hari ini hingga 9 Mei 2021. Semua rakyat Malaysia dijemput untuk mengikuti sesi live streaming dan berpeluang memenangi telefon pintar V21 terkini dan hadiah dan baucar menarik yang ditaja oleh Khind, SILKYGIRL, My Dream Wedding, Skinz Sanctuary, Printcious Gift dan Vanilla Mille Crepe.

Siri V21 adalah pernyataan dari segi fesyen dan teknologi, dengan jentera utamanya bergabung dengan perincian reka bentuk, komponen berkualiti tinggi dan fungsi terkemuka untuk menjadikan telefon bimbit unik. Ia juga merupakan telefon pintar pertama di dunia yang menampilkan sensor kamera depan 44MP yang digabungkan dengan teknologi Optical Image Stabilization (OIS), yang menampilkan Dual Selfie Spotlight.

Terdapat dalam dua model, vivo V21 berharga RM1,599 sementara V21e berharga RM1,299. Siri V21 terbaru kini boleh didapati di semua kedai konsep vivo, vivo’s official E-store, kedai rasmi di  Lazada dan Shopee.

BAgi mendapatkan maklumat lanjut, layari laman sesawang vivo Malaysia Official Facebook Page or official website.


Jalani Ujian Pendengaran Di Pusat Nessa Hearing Pertama Di Malaysia

Sempena Hari Pendengaran Sedunia yang jatuh pada 3 Mac yang lalu, Nessa Hearing selaku penyedia dalam penyelesaian penjagaan pendengaran paling inovatif di Asia telah membuka pusat khidmat pendengaran pertama di Malaysia yang terletak di Sunway Nexis, Kota Damansara. Pusat ini memberikan perkhidmatan kepada pesakit-pesakit dalam menjalani ujian dan pemeriksaan serta penyelesaian khusus bagi mereka yang menghadapi masalah pendengaran.

Menurut kajian yang dijalankan, Nessa mendapati seramai 70% rakyat Malaysia masih belum menjalani ujian telinga. Masalah pendengaran paling biasa ialah telinga berdengung iaitu 35%, kesukaran untuk mendengar sebanyak 25%, dan selebihnya masih belum dipastikan. Kebanyakan mereka yang menghadapi masalah ini tidak tahu di mana untuk mendapatkan bantuan.

Dengan pembukaan pusat khidmat Nessa, kini mereka yang mengalami masalah pendengaran boleh mendapatkan nasihat dan bantuan. Pusat khidmat seluas 3,000 kaki persegi ini menyediakan tiga bilik ujian yang diketuai oleh sepasukan 10 ahli audiologi. Ahli yang bertauliah ini berkelayakan untuk mengesyorkan penyelesaian penjagaan pendengaran dan preskripsi alat bantuan yang tepat serta berkesan.

Nessa juga telah membuka sembilan kemudahan khidmat pendengaran lain menerusi kerjasama kedai optik di sembilan lokasi seluruh Malaysia. Antara lokasi yang dipilih ialah Alor Setar, Kuala Perlis, Butterworth, Pulau Pinang, Ipoh, Seremban, Melaka, Johor Bahru, dan Kota Bahru.

Pada masa sama, Nessa juga merancang untuk melebarkan sayap dengan membuka lebih 20 pusat khidmat pada tahun ini dan tahun hadapan khusus untuk menangani masalah kehilangan pendengaran yang semakin ketara di negara ini.

Layari Nessa Malaysia untuk maklumat lanjut.


Kempen Hari Raya Maxis Perlihat Sambutan Perayaan Dengan Kelainan Yang Tetap Bermakna

Tahun ini, Maxis mengingatkan kita tentang semangat sambutan Hari Raya yang tetap bermakna dengan pelancaran filem kempen Raya penuhnya. Filem mini ini menggabungkan filem 8D Audio pertamanya bertajuk Suasana Syawal Sempurna yang telah dilancarkan awal minggu ini. Ia menampilkan suara seorang anak muda bernama Haziq, yang mengambarkan kisah sebenar sambutan perayaan di Malaysia dari masa dulu dan kini.

Gambar-gambar dalam filem itu, yang kini disertakan dengan naratif 8D Audio, menunjukkan bahawa rakyat Malaysia pernah mengalami keadaan Hari Raya yang tidak sempurna sebelumnya – dari bencana alam dan berjauhan dengan orang tersayang, ke lokasi yang kurang bernasib baik dan tidak dijangka – namun tetap mengadakan perayaan yang menggembirakan dan bermakna.

Maxis juga mengumpulkan kisah-kisah positif rakyat Malaysia dalam tempoh Raya ini, bekerjasama dengan rakan media kami, untuk dipaparkan di laman web micro Raya sebagai sumber inspirasi harian. Penyebaran kisah-kisah ini adalah sebagai peringatan tentang ketabahan dan semangat yang ada dalam diri kita dalam menghadapi masa yang mencabar, dan bahawa kita masih dapat merayakan Raya dengan sepenuh hati kerana #RayaTetapRaya.

Bergabung dengan Astro dan rakan lain, Maxis juga membantu mengedarkan 9,000 paket Bubur Lambuk kepada pekerja barisan hadapan dan komuniti yang memerlukan di seluruh lokasi di Kuala Lumpur dan Lembah Klang untuk meneruskan tradisi Ramadan semasa Perintah Kawalan Pergerakan Bersyarat (PKPB).

Tonton filem untuk mengetahui lebih lanjut: https://www.youtube.com/watch?v=Q0vXGu8VBro. Anda juga boleh lawati www.maxis.com.my/rayatetapraya #RayaTetapRaya.


Kerja Penambahbaikan Sistem Bil Celcom Bermula 21 Oktober, 8 Malam

Celcom Axiata Berhad, dalam usaha berterusan untuk menyediakan pengalaman pelanggan yang hebat, akan menjalankan penambahbaikan sistem bilnya bermula 21 Oktober (Ahad) pada 8 malam hingga 22 Oktober (Isnin) pada 9 pagi.

Semasa tempoh penambahbaikan, pelanggan masih boleh membuat dan menerima panggilan, menggunakan kuota data, SMS, MMS dan perayauan di luar negara seperti biasa. Urus niaga terpilih seperti berikut tidak disediakan buat sementara sehingga 9 pagi pada 22 Oktober 2018:

Oleh itu, dinasihatkan semua pengguna Celcom membuat segala persediaan sepanjang tempoh penambahbaikan. Untuk maklumat lanjut, layari FB Celcom atau FB Xpax, atau dial *123# dari luar negara.


Kepuasan Ketika Bermain Bleach Brave Souls dalam 3D

Berita baik buat peminat anime Bleach apabila Bleach Brave Souls kini dalam 3D action game yang mana pemain boleh mengawal watak-watak penting yang terkenal di dalam anime Bleach sama ada Ichigo, Byakuya, Renji dan Kenpachi dan ramai lagi bagi berganding bahu dengan tujuan yang sama iaitu menentang makhluk jahat dalam bentuk raksasa.

Kawalan permainan ini sangat intuitif yang mana virtual control stick di sebelah kiri anda adalah untuk mengerakkan watak anda. Di sebelah kanan pula anda akan dapati kawalan serangan bagi membenarkan anda menentang musuh dengan pelbagai pilihan butang mengikut pergerakkan kombo yang ingin dilaksanakan. Di bahagian kiri atas, anda akan dapati butang yang membenarkan anda untuk menukar watak utama ketika misi.

Bagi setiap misi di dalam Bleach Brave Soul masanya agak singkat. Anda boleh menghabiskannya di bawah 2 minit. hal ini disebabkan kerana setiap scene adalah sangat terperinci tetapi juga sangat kecil. Di setiap scene, anda akan menemui bekas yang tersorok dengan objek ghaib yang untuk memberi peningkatan kepada watak anda.

Di antara satu misi ke misi yang lain, anda boleh mempertingkatkan watak anda. Ketika mereka menuju ke rank yang seterusnya, watak anda akan menjadi lebih berkuasa, mendapat lebih banyak point nyawa dan memberikan kesan serangan yang lebih tinggi.

Bleach Brave Souls merupakan permainan 3D yang diinspirasikan daripada Bleach Universe. ia mempunyai kawalan sistem dan kesan visual yang menyerlah. Kekurangan yang terdapat pada permainan ini hanyalah anda perlu memuat turun menggunakan data yang banyak.


Nokia 8 Kini Rasmi Di Malaysia Dengan Tanda Harga RM2,299

HMD Global hari ini secara rasminya melancarkan Nokia 8 di pasaran Malaysia. Telefon pintar flagship Nokia ini membawakan pelbagai ciri-ciri menarik yang dijangka akan memberi saingan kepada industri telefon pintar tempatan.

Nokia 8 hadir dengan skrin berukuran 5.3 inci Quad HD bersolusi 2560 x 1440p pada kerangka unibodi logam. Ia juga merupakan peranti Nokia yang pertama menggunakan cip pemproses Qualcomm Snapdragon 835. Memori yang dimuatkan pula adalah 4GB RAM dan 64GB ROM yang menyokong kad microSD tambahan.

Peranti ini juga dikatakan memakai kembali jenama sensor Zeiss di kamera belakang. Oleh itu, HMD Global telah meletakkan dwi kamera utama 13 Megapiksel dengan ciri Bothie untuk tujuan rakaman penstriman secara langsung khusus di media sosial. Sementara, kamera depan pula hadir dengan sensor 13 Megapiksel sangat sesuai untuk kaki swafoto.

Nokia 8 kini boleh didapati di kebanyakan pengedar sah seluruh negara pada harga RM2,299.


Pokemon Sun Dan Moon Akan Hadir Pada Hujung Tahun 2016

Penggemar tegar Pokemon pastinya mengikuti dengan rapat perkembangan berkenaan permainan terbaru judul tersebut dari Nintendo. Penantian anda harus dilanjutkan ke hujung tahun ini kerana Nintendo baru sahaja mengumumkan permainan Pokemon Sun dan Pokemon Moon bakal dilancarkan sekitar penghujung tahun ini.

Nintendo telah mengadakan siaran langsung Nintendo Direct yang memperlihatkan tajuk, logo dan  seni konsep bagi permainan tersebut. Menurut beberapa sumber, Nintendo sedang merancang sessuatu yang menarik buat anda semua. Seiring dengan pelancaran semula siri Pokemon Red, Blue dan Yellow bagi pelantar 3DS, Nintendo akan membenarkan pembeli mengeksport koleksi Pokemon mereka ke dalam judul Sun dan Moon apabila ianya dilancarkan kelak.


HarmonyOS Bakal Perkenal Produk Yang Tampil Dengan Sistem Operasi Ini  Pada 2 Jun Ini!!!

Hari ini, HUAWEI telah mengacah akan kehadiran produk yang bakal tampil denganHarmonyOS  yang mana akan tiba pada 2 Jun ini menerusi satu video acah yang telah dikongsikan.

Mereka juga dikhabarkan bakal memperkenalkan beberapa lagi produk baharu pada tarikh tersebut namun belum diketahui produk apakah itu.

Jadi, sama-sama kita nantikan ketika ia dilancarkan kelak dan melihat sendiri keupayaan sistem operasi ini.


Neffos X20 & X20 Pro Kini Di Malaysia – Ditawarkan Pada Harga Bermula RM449!

Neffos kini muncul dengan ahli baru untuk pasaran tempatan – Neffos X20 & X20 Pro. Dengan slogan See the Beauty, kedua-dua peranti hadir dengan ciri-ciri imersif yang memberi impak mendalam ke atas pengalaman pengguna.

Neffos X20 dibina dengan paparan bersaiz 6.26” LCD dengan resolusi HD+. Dalaman peranti dijana oleh cip pemproses MediaTek Helio A22 dengan gabungan memori sebesar 2GB dan storan 32GB (boleh dikembangkan 128GB). Untuk persediaan kamera, ia disertakan dengan kamera utama 13MP + 5MP bersama kamera swafoto sebesar 8MP. Melengkapinya juga adalah bateri dengan kapasiti 4,100 mAh.

Neffos X20 Pro juga membawakan spesifikasi yang hampir sama dengan Neffos X20 – paparan bersaiz 6.26” LCD HD+, kamera utama 13MP + 5MP dan bateri sebesar 4,100 mAh. Apa yang membezakan adalah ia disertakan memori sebesar 3GB RAM + 64GB ROM (boleh dikembangkan 128GB) dan kamera hadapan pula adalah 13MP.

Bagi yang berminat, kedua-dua peranti ini ditawarkan untuk pasaran tempatan pada harga yang sangat berpatutan iaitu RM449 untuk Neffos X20 dan RM599 pula untuk Neffos X20 Pro. Sesi pra tempahan telah dibuka sekarang dan maklumat lanjut, boleh layari Neffos Malaysia.


Qualcomm Snapdragon 660 dan 630 – Pengalaman Fotografi Lebih Maju, Permainan Video Lebih Hebat, Ketersambungan Berintegrasi dan Pembelajaran Melalui Mesin

Qualcomm Technologies Inc. baru-baru ini telah memperkenalkan dua platform mudah alih terbaru iaitu Qualcomm® Snapdragon™ 660 dan 630, kedua-duanya direka untuk menyokong peningkatan prestasi yang membolehkan fotografi yang lebih maju dan pengalaman permainan video yang dipertingkatkan.

Di samping itu, ia dapat memanjangkan hayat bateri dan meningkatkan kelajuan LTE. Platform mudah alih Snapdragon 660 dan 630 merangkumi Snapdragon 660 dan 630 SoCs, yang meliputi fungsi jalur asas, serta komponen perisian dan perkakasan termasuklah RF bahagian hadapan, Wi-Fi berintegrasi, pengurusan kuasa, pengekodan audio dan penguat pembesar suara, semuanya untuk menyokong penyelesaian mudah alih yang menyeluruh.

ISP kamera premium Qualcomm Spectra™ 160 menyokong peningkatan kualiti imej fotografi untuk tona kulit yang lebih semula jadi, fotografi kurang cahaya yang lebih bermutu, kecekapan kuasa yang lebih baik dan daya pemprosesan yang lebih tinggi untuk telefon pintar dua kamera. Ciri-ciri lain yang disokong termasuklah zum optikal yang lebih lancar, kesan bokeh, autofokus piksel duaan, dan penstabilan video kamkorder yang dipertingkatkan.

Qualcomm® Hexagon™ 680 DSP yang menampilkan prestasi yang tinggi, pemprosesan kecekapan kuasa bagi pengimejan, visi komputer, dan beban kerja kepintaran mesin, lagi ciri-ciri baru dalam peringkat 600. Perpustakaan perisian yang optimum merangkumi sokongan untuk TensorFlow dan Halide. Teknologi ini menghasilkan generasi baru dari Qualcomm Technologies yang memberikan pengalaman kontekstual yang sentiasa lancar dan menggunakan kuasa yang sangat rendah.

Snapdragon 660 dan 630 menampilkan Modem Snapdragon X12 LTE yang menyokong kadar data menurun puncak sebanyak 600Mbps. Snapdragon 660 menyokong Wi-Fi 2×2 MU-MIMO 802.11ac untuk dua kali lebih pemprosesan data dan sehingga 60 peratus kurang penggunaan kuasa muat turun berbanding Snapdragon 652. Ia juga menawarkan liputan yang lebih baik, terutamanya di rumah, dan pejabat dengan dinding bata dan konkrit yang sukar ditembusi. Direka untuk mengoptimumkan secara dinamik kualiti isyarat dalam pelbagai keadaan pengguna untuk liputan rangkaian yang luas dan pengalaman data dan suara yang lebih konsisten. Kedua-dua cipset turut menampilkan sokongan untuk Bluetooth 5, yang menggandakan jumlah data yang boleh dipindahkan.

Snapdragon 660 adalah pengganti Snapdragon 653 dan menampilkan peningkatan sebanyak 20 peratus dalam CPU Qualcomm® Kryo™ 260 serta 30 peratus dalam prestasi GPU Qualcomm® Adreno™ 512, memastikan pengalaman permainan video dan multimedia yang lebih baik untuk pengguna. Snapdragon 630 yang menggantikan Snapdragon 625, menawarkan peningkatan sebanyak 30 peratus dalam prestasi GPU Adreno 508 berbanding pendahulunya, serta 10 peratus peningkatan dalam prestasi CPU berbanding pendahulunya. Kedua-dua platform direka untuk menawarkan hayat bateri yang sangat baik.

Snapdragon 660 dan 630 menawarkan inovasi terkini dalam teknologi Quick Charge, yang menyokong sehingga 5 jam waktu bercakap dengan hanya 5 minit pengecasan dan sehingga 50 peratus hayat bateri dengan hanya 15 minit pengecasan.

Kedua-duanya menyokong Qualcomm® Mobile Security, yang memberikan perlindungan memfokus kepada keselamatan terhadap perkakasan, pengecaman pengguna dan pengakuan peralatan pada peralatan mudah alih.

OEM dan para pemaju boleh menguasakan pengalaman pengguna yang imersif dan menarik dengan pembelajaran melalui mesin dengan Snapdragon 660 dan 630 menggunakan Enjin Pemprosesan Neural Snapdragon SDK. Rangka kerja perisian pelbagai ini menawarkan sokongan untuk Caffe/Caffe2 dan TensorFlow, memudahkan pengguna mensasarkan dan menggunakan rangkaian neural pada teras Snapdragon.

Snapdragon 660 dan 630 berkongsi seni bina modem dan kamera yang sama, serta serasi pin dan perisian. Kedua-duanya menggunakan proses 14nm FinFET dan memberikan rakaman video dan kebolehan main semula 4K, berserta memori maksimum sebanyak 8GB dan sokongan Vulkan API. Selain itu, Snapdragon 660 juga menyokong paparan sehingga resolusi QHD (2K), manakala 630 menyokong FHD/QXGA (1080p).

Sehingga kini, lebih daripada 1000 rekaan dalam Snapdragon 600 telah dilancarkan atau sedang dihasilkan. Snapdragon 660 kini sedang dalam penghantaran dan Snapdragon 630 akan mula dihantar pada hujung bulan ini.


Sah! Apple Telah Membeli Aplikasi Shazam

Beberapa hari ini kedengaran berita mengenai pengambil alihan aplikasi Shazam oleh syarikat Apple, dan kini ia telahpun disahkan oleh Apple sendiri. Pengambil alihan ini dianggarkan bernilai USD400 juta sepertimana yang dilaporkan oleh laman TechCrunch sebelum ini. Namun, pihak Apple tidak mendedahkan berapa jumlah sebenar pembelian yang telah dibuat.

Shazam merupakan aplikasi pengecaman muzik yang membolehkan anda memainkan lagu dan aplikasi ini akan mencari tajuk serta penyanyi lagu yang sedang dimainkan. Selain diintegrasikan dengan sokongan Siri, ia dapat mengoptimumkan pengunaannya pada iOS.

Difahamkan juga Apple turut berminat dengan teknologi Augmented Reality (AR) kepunyaan Shazam dan proses ambil alih ini dijangka akan selesai beberapa minggu lagi.


CGTN: Cartakan perkembangan pandemik COVID-19

BEIJING, 14 April 2020 /PRNewswire/ — Memandangkan lebih banyak negara mengambil langkah yang ketat untuk membendung penularan penyakit ini, CGTN mencartakan perkembangan COVID-19 sepanjang beberapa bulan yang lalu.

Sejak awal bulan Disember, penduduk di Wuhan telah jatuh sakit dengan masalah pernafasan.

Pada 27 Disember 2019, Zhang Jixian, ketua jabatan pernafasan di sebuah hospital di Wilayah Hubei, melaporkan satu penyakit berjangkit yang baharu kepada pegawai-pegawai kesihatan selepas merawat pesakit-pesakit yang mengalami simptom-simptom seakan-akan demam influenza.

Tiga hari kemudian, keputusan makmal untuk seorang pesakit di Wuhan Central Hospital menunjukkan “SARS coronavirus”. Dr. Ai Fen, ketua jabatan kecemasan, mengambil gambar laporan berkenaan, yang tidak lama kemudian tersebar dalam kalangan doktor Wuhan.

Li Wenliang, seorang pakar oftalmologi, berkongsi gambar tersebut bersama bekas rakan sekelas di sekolah perubatan dalam kumpulan WeChat peribadi, yang memberi amaran kepada mereka terhadap coronavirus “seperti-SARS”.

Pada 31 Disember, Suruhanjaya Kesihatan Perbandaran Wuhan mengeluarkan satu kenyataan yang mengesahkan terdapat 27 kes pneumonia virus yang dikaitkan dengan Pasar Borong Makanan Laut Huanan yang telah ditutup pada keesokan harinya.

Pihak berkuasa kesihatan kemudiannya telah mengenal pasti strain baharu coronavirus sebagai punca pneumonia yang tidak diketahui dengan menguji urutan genetik sampel virus yang diperoleh daripada pesakit yang dijangkiti.

Pada 11 Januari, pegawai-pegawai kesihatan Wuhan melaporkan kematian pertama yang disahkan yang berpunca daripada coronavirus – seorang lelaki berumur 61 tahun meninggal dunia akibat pneumonia teruk pada 9 Januari, yang merupakan pelanggan tetap Pasar Makanan Laut Huanan.

Sementara itu, lebih banyak kes jangkitan telah muncul.

Sewaktu kemuncak kesibukan perjalanan percutian tahunan, pihak berkuasa Cina memerintahkan perintah berkurung (lockdown) ke atas Wuhan, ibu kota Hubei yang mempunyai populasi seramai 11 juta orang.

Perintah berkurung telah dilanjutkan ke berpuluh-puluh bandar raya di Wilayah Hubei.

Pada 30 Januari, WHO mengisytiharkan bahawa novel coronavirus sebagai satu kecemasan kesihatan awam dengan kebimbangan antarabangsa (PHEIC).

Pada hari-hari berikutnya, banyak negara telah mengehadkan atau melarang kemasukan warganegara China, menangguhkan penerbangan masuk dan mengenakan sekatan perjalanan yang ketat.

Dalam tempoh waktu yang singkat, Perancis mengumumkan kematian pertama akibat coronavirus di Eropah, manakala Korea Selatan melaporkan kluster sebanyak lebih 1,600 jangkitan yang dikaitkan dengan sebuah gereja di Daegu. Semua tanda menunjukkan kepada suatu wabak global yang bakal berlaku.

Keywords:  Computer/Electronics Internet Technology Multimedia/Online/Internet Publishing/Information Service Telecommunications


WeChat Pay Kini Perkenalkan Perkhidmatan “Smart Oder” – Cara Pintar Memesan Makanan!

WeChat Pay MY kini memacu era pembayaran digital di Malaysia dengan perkhimatan baharu, iaitu “Smart Oder”. Ia merupakan pesanan digital yang bertujuan untuk melancarkan serta memudahkan pengguna melepak di restoran mamak kegemaran mereka dengan cara yang lebih pintar.

Smart Order menawarkan cara yang lebih praktikal serta mudah unutk restoran mamak dalam keadaan melayani pelanggan, di mana pelanggan boleh membuat pesanan makanan serta membayar dalam aplikasi. Makanan akan dihidangkan kemudian, sekaligus memendekkan waktu pesanan dan meningkatkan kecekapan tanpa perlu berbaris panjang.

Perkhidmatan Smart Order akan tersedia di pedagang yang mengambil bahagian di sekitar Kuala Lumpur, Johor dan Pulau Pinang. Maklumat lanjut, boleh layari FB WeChat Pay MY.


Honor Akan Perkenalkan Peranti ‘Berbaloi’ Bulan Ini

honor Malaysia hari ini mengumumkan mereka akan memperkenalkan sebuah peranti yang direka khusus untuk menepati kehendak rakyat Malaysia. Honor juga menyatakan peranti yang akan diperkenalkan pada bulan ini akan dijual pada harga yang kompatitif malah kualiti binaan juga tidak dikecualikan.

Honor sedar bahawa kebanyakan rakyat Malaysia lebih tertumpu untuk membeli telefon pintar pada harga yang rendah. Untuk mengekalkan momentum yang honor capai sehingga kini, mereka akan memastikan pengguna akan menikmati keupayaan peranti setara dengan peranti kelas atasan dari jenama lain.

Telefon pintar ini akan akan hadir dengan kerangka unibodi logam bersama kemasan sandblasting serta pengimbas cap jari pelbagai guna. Untuk mendapatkan bayangan selanjutnya, boleh layari Facebook rasmi honor Malaysia.


Corona menjadi jenama minuman global pertama yang mencapai jejak plastik sifar bersih di seluruh dunia

LONDON, 10 Jun 2021 /PRNewswire/ — Corona menjadi jenama minuman global pertama yang mempunyai jejak plastik sifar bersih, yakni, ia lebih banyak memulihkan plastik daripada mengeluarkannya ke alam sekitar. Pencapaian ini merupakan sebahagian daripada visi Corona untuk menjadi peneraju kelestarian dalam barangan pengguna berbungkus dan merupakan yang terkini dalam usahanya yang berpanjangan untuk membantu melindungi lautan dan pantai di dunia daripada pencemaran plastik marin.

Kejayaan ini diraih susulan penilaian luaran yang mendalam tentang operasi global Corona terhadap3RI Corporate Plastic Stewardship Guideline (Garis Panduan Pengawasan Plastik Korporat 3RI) yang dijalankan oleh South Pole, penyedia penyelesaian iklim terkemuka. Penilaian ini mengukur penggunaan plastik Corona yang berbaki di sepanjang proses logistik agihan dan produk jenama tersebut. Ia juga mengikuti Verra Plastic Waste Reduction Standard (Standard Pengurangan Sisa Plastik Verra) untuk mengira kesan daripada aktiviti pengurangan Corona termasuk pelaburan utama dalam Mexico Recicla, sebuah kemudahan kitar semula di Mexico. Hasil daripada pengurangan ini, Corona kini memulihkan lebih banyak plastik daripada jejak plastiknya yang ada.

“Sebagai sebuah jenama yang berasal dari tepi pantai dan berkait rapat dengan alam semula jadi, Corona bertanggungjawab untuk melakukan yang terbaik terhadap alam sekitar dan lautan kita,” kata Felipe Ambra, Naib Presiden Pemasaran Global Corona. “Menjadi jenama minuman global pertama yang mempunyai jejak plastik sifar bersih ialah inisiatif terkini Corona dalam matlamat induknya untuk membantu melindungi lautan dan pantai di seluruh dunia daripada dicemari plastik. Namun kami tidak dapat melakukannya sendirian. Maka, Corona mereka cipta Plastic Reality, suatu pengalaman realiti terimbuh yang membolehkan orang ramai melihat jejak plastik tahunan mereka dari rumah. Melihat plastik yang memenuhi ruang tamu anda sepanjang tahun benar-benar memberi kesedaran dan diharapkan dapat memberi inspirasi kepada orang ramai untuk mengurangkan penggunaan plastik mereka sekali gus memberi kesan terhadap alam sekitar.”

Pengguna Plastic Reality mendapat anggaran tentang jejak plastik tahunan mereka selepas menjawab beberapa soalan asas tentang tabiat penggunaan mereka. Jejak tersebut kemudian digambarkan melalui kepingan plastik berwarna-warni yang bertompok-tompok dalam dunia fizikal pengguna umpama air laut yang menghempas ke pantai. Dari situ, Plastic Reality membuka portal maya ke pantai-pantai indah yang tercemar yang menunjukkan kesan plastik terhadap alam semula jadi sambil mengingatkan pengguna untuk bertindak dalam mengurangi jejak plastik mereka. Untuk maklumat lanjut dan untuk mencuba Plastic Reality, sila layari www.PlasticReality.com.

“Corona menetapkan penanda aras yang tinggi bagi industri. Usaha reka bentuk semula produk mereka yang berterusan akan menghilangkan plastik yang tidak diperlukan secara progresif dan pelaburan mereka dalam Mexico Recicla berjalan dengan lebih baik daripada segala yang diperlukan untuk menangani jejak plastik masa kini mereka iaitu plastik yang di serap ke alam semula jadi. Kami mengucapkan tahniah kepada Corona atas usaha mereka mengurangkan penggunaan plastik dan memperkukuh infrastruktur pengumpulan dan kitar semula di Mexico yang tanpanya, visi ekonomi kitaran pasti tidak dapat dilaksanakan,” kata Irene Hofmeijer, Perunding Pengurusan Kanan Plastik South Pole.

Pencapaian plastik sifar bersih Corona merupakan satu lagi langkah dalam perjalanan jangka panjang jenama tersebut untuk menghapuskan jejak plastik sepenuhnya. Corona Plastic-Free Challenge (Cabaran Bebas Plastik Corona) mencari usahawan yang berminat di seluruh dunia untuk membantu Corona mencari idea atau teknologi baharu yang boleh mengurangkan atau menghapuskan lebih banyak plastik daripada rantaian bekalan. Selain itu, Corona juga melabur dalam reka bentuk semula produk utama. Sebagai contoh, jumlah eksport tin Corona akan bebas daripada gegelung plastik secara 100% menjelang akhir tahun ini.

“Kami mengalu-alukan langkah penting Corona yang pertama ke arah penghapusan plastik sepenuhnya daripada rantaian bekalan mereka,” kata Richard Hill, Ketua Pegawai Eksekutif Ocean Generation. “Akreditasi jejak plastik sifar bersih ini menunjukkan kesungguhan Corona terhadap jejak plastik yang ditinggalkan oleh produknya di planet ini dan siri langkah-langkah praktikal yang digunakan bagi menguranginya. Kami tidak sabar untuk bekerjasama dengan Corona dalam mencapai matlamat utama mereka untuk menghapuskan plastik daripada alam semula jadi.”

Usaha ini menyokong komitmen Corona yang berterusan untuk membantu melindungi lautan dan pantai di dunia daripada dicemari plastik. Setakat ini, Corona telah melaksanakan lebih 1,400 pembersihan yang melibatkan lebih 68,000 orang sukarelawan dan mengumpul sisa plastik dari pantai dengan jumlah keluasan lebih 44 juta meter persegi – untuk maklumat lanjut, sila lihat https://protectparadise.com

Diasaskan di Mexico, Corona merupakan jenama bir terkemuka di negara ini iaitu bir Mexico yang paling popular di seluruh dunia dan dieksport ke lebih 180 buah negara. Corona Extra pertama kali dibuat pada tahun 1925 di Cervecería Modelo, Bandar Raya Mexico. Corona merupakan perintis dalam industri bir sebagai syarikat pertama yang menggunakan botol lutsinar, memaparkan ketulenan dan kualitinya yang tinggi ke seluruh dunia. Karya seni yang terdapat pada botol ini dicat untuk menyerlahkan komitmen kami terhadap kualiti pembungkusan serta warisan Mexico kami. Corona tidak lengkap tanpa adanya limau. Menambahkan ciri semula jadi, perisa dan kesegaran, limau merupakan ritual yang penting dalam menyampaikan pengalaman yang benar-benar unik bagi Corona. Jenama ini bersinonim dengan pantai dan menghargai detik-detik berada di luar rumah. Ia mengalu-alukan orang ramai untuk berhenti sejenak, berehat dan menikmati keindahan hidup sehari-hari.

Corona mempunyai komitmen yang berterusan terhadap plastik. Kerjasamanya dengan Parley sejak tahun 2017 telah memberikan impak yang besar dengan mencapai misi untuk melindungi 100 buah pulau sebelum tahun 2020 yang telah melebihi sasaran serta mengusahakan inisiatif pembersihan global secara berterusan.

Jenama ini turut mempunyai matlamat kelestarian lain selain daripada plastik.

Baru-baru ini, Corona melancarkan ‘The barley pack’ dengan merintis teknologi baharu yang menukar sisa barli menjadi kertas pembungkus untuk mengurangkan sisa.

Lebih 60% daripada jumlah bekas kaca global Corona di Mexico boleh dipulangkan dan dengan pengembangan terkininya ke Jerman, jenama ini telah merancang untuk meningkatkan amalan pemulangan botol ke seluruh wilayah berbeza dalam masa terdekat dan menggunakan semula semua botol tersebut.

South Pole ialah pemaju projek dan penyedia penyelesaian iklim global terkemuka dengan 500 orang pakar di 18 buah pejabat di seluruh dunia. South Pole telah bekerjasama dengan lebih 1,000 buah syarikat dan organisasi dalam perjalanan iklim dan kelestarian mereka dengan membantu mereka mengurangkan kesan terhadap iklim sambil mengurangkan risiko dan mencipta nilai. Kepakaran syarikat ini merangkumi aspek kewangan projek, analisis risiko iklim dan pembangunan komoditi alam sekitar seperti karbon, plastik dan kredit untuk tenaga boleh diperbaharui. South Pole telah mendayakan pembiayaan iklim untuk hampir 1,000 projek yang bertanggungjawab dalam menghapus, mengurang atau mengelakkan lebih 100 juta tan karbon setakat ini. Untuk maklumat lanjut, sila layari www.southpole.com atau ikuti kami di LinkedIn, Twitter dan Facebook.

Anheuser-Busch InBev ialah sebuah syarikat yang didagangkan secara awam (Euronext: ABI) yang berpangkalan di Leuven, Belgium dengan penyenaraian sekunder di Mexico (MEXBOL: ANB) dan Bursa Saham Afrika Selatan (JSE: ANJH) serta dengan Resit Depositari Amerika pada Bursa Saham New York (NYSE: NID). Impian kami adalah untuk menyatukan orang ramai ke arah dunia yang lebih baik. Bir sebagai rangkaian sosial yang asal, telah menyatukan orang ramai sejak ribuan tahun yang lalu. Kami komited untuk membina jenama yang hebat dan bertahan dalam jangka panjang serta membuat bir terbaik menggunakan bahan semula jadi terpilih. Kepelbagaian portfolio kami merangkumi lebih 500 jenama bir termasuk jenama global Budweiser®, Corona® dan Stella Artois®; jenama pelbagai negara Beck’s®, Hoegaarden®, Leffe® dan Michelob Ultra®; dan jenama terkemuka tempatan seperti Aguila®, Antartica®, Bud Light,® Brahma®, Cass®, Castle®, Castle Lite®, Cristal®, Harbin®, Jupiler®, Modelo Especial®, Quilmes®, Victoria®, Sedrin® dan Skol®. Tradisi pembuatan bir kami bermula sejak lebih 600 tahun dahulu merentasi benua dan generasi. Daripada asal-usul kami di Eropah iaitu kilang pembuatan bir Den Hoorn di Leuven, Belgium. Kepada kilang pembuatan bir rintis Anheuser & Co di St. Louis, A.S. Kepada pembinaan Castle Brewery di Afrika Selatan semasa gerakan pencarian emas besar-besaran di Johannesburg. Kepada Bohemia, kilang pembuatan bir pertama di Brazil. Dengan kepelbagaian geografi serta pendedahan yang seimbang antara pasaran maju dan membangun, kami memanfaatkan kekuatan kolektif dengan kira-kira 164,000 orang pekerja yang berpangkalan di hampir 50 buah negara di seluruh dunia. Untuk tahun 2020, pendapatan AB InBev dilaporkan bernilai USD46.8 bilion (tidak termasuk usaha sama dan ahli bersekutu).

Ocean Generation menggabungkan pengalaman sains dengan penceritaan selama satu dekad dengan kesegaran tenaga belia yang kolektif. Bermula dengan dokumentari ‘A Plastic Ocean’ – yang mendapat pujian daripada Sir David Attenborough sebagai “salah satu filem paling penting dalam era kita” – Kini, Ocean Generation sedang memperluas gerakan global yang inklusif dalam menangani ancaman di Lautan.

Mereka berdedikasi membangunkan sebuah dunia dengan Lautan yang bebas daripada ancaman manusia dari satu generasi ke satu generasi; untuk memulihkan hubungan yang sihat antara manusia dan Lautan. “Sebagai generasi pertama yang memahami isu-isu Lautan secara mendalam, kami juga merupakan generasi terakhir yang dapat menghentikannya. Kamilah Ocean Generation (Generasi Lautan).”

Keywords:  Art Beer, Wine & Spirits Beverages Computer/Electronics Entertainment Environmental Products & Services Mobile Entertainment Multimedia/Online/Internet Transportation Awards Conservation/Recycling Corporate Social Responsibility Environmental Issues Joint ventures New products/services Survey, Polls & Research


Xiaomi Redmi 5A – Rasmi Di Pasaran Tempatan, Berharga RM399

Xiaomi Malaysia telah mengumumkan telefon pintar terbaru mereka untuk pasaran tempatan, Redmi 5A. Ia adalah sebuah telefon pintar berspesifikasi rendah dan mampu milik.

Menampilkan paparan skrin bersaiz 5.0 inci beresolusi HD, ia dilengkapi dengan pemproses Snapdragon 425, memori RAM 2GB serta storan 16GB. Dari segi penggambaran pula, Redmi 5A dibekalkan dengan kamera utama 13 Megapiksel, aperture F/2.2 dan kamera swafoto pula beresolusi 5 Megapiksel, aperture F/2.0.

Xiaomi Redmi 5A menggunakan bateri berkapasiti 3000mAh, serta menyokong dua kad SIM dan kad microSD. Kepada yang berminat, anda boleh mendapatkan telefon pintar ini di Lazada bermula 12 Disember 2017.


Google Drive Untuk iOS Dengan Fungsi Data Sandaran Bagi Memudahkan Anda Berhijrah Ke Android

Google mengemaskini laman webnya yang memberikan petunjuk kepada pemilik iPhone yang ingin berhijrah dari iOS ke Android. Tetapi apa yang lebih penting adalah, Google juga menambah ciri baru untuk aplikasi Google Drive pada iOS. Fungsi terbaru yang disertakan Google pada aplikasi Google Drive adalah kebolehan melakukan data sandaran kenalan, kalendar, dan gambar dan menyimpannya di dalam pelayan Google.

Dengan cara ini, anda boleh berhijrah ke sistem Android dengan mudah kerana semua fail penting sudah bersedia untuk dimuat turun ke dalam smartphone baru anda. Menu data sandaran boleh diakses dari dalam aplikasi melalui Menu > Settings > Backup. Kami sarankan anda menggunakan sambungan WiFi bagi melakukan proses muat naik data sandaran bagi mendapatkan data Internet yang stabil dan juga menjimatkan kuota data Internet mobil anda.

Untuk maklumat lengkap fungsi ini, layari laman Google


Huawei MediaPad M5 Dikuasakan Kirin 960?

Sebuah tablet Huawei kelihatan di dalam dokumen pensijilan Bluetooth beberapa hari yang lepas. Peranti yang dikenal pasti ini ialah Huawei MediaPad M5 dengan nombor model iaitu SHT-W09 dan SHT-AL09.

Sebelum ini, Huawei Malaysia ada melancarkan MediaPad M3, jadi untuk versi seterusnya Huawei tidak menggunakan nombor 4 sebaliknya melompat kepada nombor 5. Ini tidak pelik, kerana ia adalah kebiasan syarikat dari China.

Dalam ketirisan dokumen melihatkan tablet ini akan hadir dengan cip pemproses Kirin 960 Octa-core, skrin bersaiz 8.4” 2560 x 1600 beresolusi 2K, Bluetooth 4.2, dan Android 8.0 Oreo.

Setakat ini, spesifikasi lanjut dan harga masih lagi belum diketahui.